Obnova objekta Doma kulture u Grockoj, drugi sastanak komisije - Grocka Info\nNaslovna zorica atic Obnova objekta Doma kulture u Grockoj, drugi sastanak komisije\nObnova objekta Doma kulture u Grockoj, drugi sastanak komisije\nKomisija za obnovu davno zapuštenog prostora bioskopa – nekadašnjeg Doma kulture u Grockoj, održala je svoj drugi radni sastanak u utorak, 24. januara sa početkom u 12 časova.\nStav rukovodstva opštine na čelu sa predsednikom Dragoljubom Simonovićem i zadatak komisije je da se u najkraćem roku, i po hitnom postupku sprovede u delo obnova nekadašnjeg Doma kulture u Grockoj. Ovaj prostrani višenamenski prostor na korak od centra varoši na na oko 400m2 ponovo bi raspolagao sa opremljenom višenamenskom salom sa pozornicom i blizu 300 sedišta.\nNa osnovu uvida u arhive i postojeću dokumentaciju, drugi sastanak komisije obuhvatio je sagledavanje svih mogućnosti i odabir najprečeg rešenja ka što bržem osposobljavanju Doma kulture – nekadašnje višenamenske sale u sklopu OOUR Centar za kulturu i umetnost “22. decembar”, koji je poslovao u okviru Narodnog univerziteta Grocke.\nObjekat Doma kulture ovim ulazi u fazu koja podrazumeva izradu projektne dokumentacije i svih potrebnih akata.\nObnova objekta se sprovodi u cilju realizacije raznovrsnih programa i sadržaja kulture (koncerti, muzički događaji, pozorišne i druge predstave, folklorni nastupi, javne tribine…), kao neophodnog prostora koji treba da odgovori opštoj nameni i javnom interesu svih građana.\nSastanku komisije je prisustvovala zamenica predsednika opštine Grocka Živadinka Avramović. Predsednik i članovi komisije izabrani su kao predstavnici nadležnih opštinskih odeljenja, ustanova i službi.\nKomisija radi u sledećem sastavu:\nTanja Bajat, predsednica komisije,\nBiljana Guberinić, član komiisije,\nGoran Stanojević, član komisije,\nRuža Mrkić, član komisije,\nJovanka Ljuština, član komisije,\nZorica Atić, član komisije,\nTijana Bjelovuk, član komisije,\nDragan Petrović, član komisije,\nMirjana Nikolić, član komisije,\nMarinko Babić, član komisije,\nJasmina Leković, član komisije\nStefan Milojević, član komisije,\nGordana Mirković, član komisije.\nPrethodni tekst,,Greben” u Smederevu, “Bor” kod Đerdapa, mađarski ledolomci uskoro kod Pupinovog mosta VIDEO\nSledeći tekstKALUĐERICA NA METI LOPOVA Obijaju kuće, kradu novac i zlato, odneli čak i pištolj\nИзложба „Стваралачка Гроцка 2018“ и наступ „The Cyclist Conspiracy“ у Ранчићевој кући\nЦентар за културу Гроцка: Изложба слика „Кроз прелом“ у галерији Ранчићеве куће и наступ VICTORIA HAVAY & FAKUTYA\nTradicionalno uskršnje takmičenje u tucanju jaja u Grockoj (FOTO+VIDEO)\nБИЦИКЛИЈАДА-ВРЧИН 2018: Позив за такмичаре и излагаче који се баве производњом и продајом бицикала и опреме\nDunav kod Grocke počeo da ledi, jato labudova uživa u zimskoj idili (FOTO)\nViše grobnih mesta na opštini Grocka\nUhapšeni zbog malverzacija u Grockoj\nГО Гроцка поднеће кривичну пријаву против јавног извршитеља због нелегалне продаје скела (ФОТО)\nEvo za koliko najmanje vremena trebate preći deonicu Vrčin-Niš, a da ne prekoračite dozvoljenu brzinu\nObeleženo prvo „moderno stajalište“ za Lastine autobuse prema Brestoviku\nDete povređeno u nesreći ispred Doma zdravlja, a nema nikoga da mu pomogne


Štrajk zbog plata nižih od “minimalca” u pogonu “Đuzepe Leva” u Knjaževcu | UGS Nezavisnost\nŠtrajk zbog plata nižih od “minimalca” u pogonu “Đuzepe Leva” u Knjaževcu\nDatum: 21. maja 2021 Kategorija: Vesti UGSNema komentara\nmaj 2021. Kategorija: Vesti Izvor: UGS Nezavisnost Foto: Shutterstock, Dw.com\nZaposleni u pogonu za proizvodnju košulja „Đuzepe Leva“ u Knjaževcu obustavili su rad zbog plata od 20.000 do 25.000 dinara. Stručnjaci kažu da su plate niže od “minimalca” nezakonite ali i savetuju knjaževačkim tekstilcima da se sindikalno organizuju i da štrajk organizuju u skladu sa zakonom da ne bi trpeli sankcije\n„U ponedeljak smo jednostavno rekli: ‘Dosta je više!’ i obustavili proizvodnju. Vlasnik nije došao iz Beograda, gde mu je sedište firme, već nas je sve redom zvao i pretio otkazima. Naterao nas je da potpišemo rešenje o korišćenju šest dana starog godišnjeg odmora. Pitanje je šta će biti sa nama nakon isteka tog roka“, izjavili su za agenciju Beta zaposleni koji su zatražili da im se ne objavljuju imena jer strahuju za sopstvenu bezbednost.\nRadnici zahtevaju da im vlasnik firme „Đuzepe Leva“ Rado Simikić isplaćuje makar propisanu minimalnu zaradu koja je u aprilu iznosila nešto više od 32.000 dinara. Tim pre što rade i svake subote. Zahtevaju i redovnu isplatu nadoknada za vreme bolovanja, što je, takođe, zakonska obaveza poslodavca.\nPrema rečima radnika, niko od onih koji su bili na bolovanju, od februara nisu dobili ni jedan dinar. Navode i da nikakvu nadoknadu od firm enema ni radnica koja obolela od karcinoma i koja ovih dana treba da bude operisana. Nadoknada nije isplaćena ni radnici koja je pola meseca bila na bolovanju zbog korone.\nRadnici kažu i da je krajem prošle godine vlasnik firme iz „bizarnih“ razloga otpustio 12 zaposlenih: „Otpustio je koleginicu samo zato što ga je pitala kada ćemo primiti platu, a drugu zato što je nosila kapuljaču u pogonu jer joj je bilo hladno“, navode sagovornici Bete.\nŽalbe inspekcijama u Knjaževcu i u Beogradu do danas nisu imale nikakvog efekta: „Prolazili su inspektori i zatekli radnice koje nisu bile prijavljene, ali ništa povodom toga nije urađeno, kao ni povodom toga što ne primamo platu kada smo na bolovanju i što primamo zarade manje od minimalnih“, rekli su zaposleni.\nPovodom štrajka knjaževačkih tekstilaca šefica pravne službe UGS Nezavisnost Slađana Kiković izjavila je da se iz informacije o obustavi rada ne vidi da li je štrajk zakonito organizovan, što je veoma važno kako radnici ne bi trpeli sankcije od poslodavca. Pored toga, skreće pažnju da je direktor, odnosno poslodavac, a ne vlasnik firme “prava adresa” za postupanje nezadovoljnih radnika.\n„Plata na nivou minimalca, ispod nivoa minimalca, neplaćanje prekovremenog rada i pritisci na radnike su redovna pojava. Ali, iako su ove prakse protivzakonite, radnici često nisu u mogućnosti da se bore za svoja prava zbog toga što su ucenjeni od strane poslodavca. I najbolji način da se radnici za svoja prava izbore je da se sindikalno organizuju”, izjavio je Aleksić.\n“Nigde ne piše da se sme smanjiti osnovna zarada na osnovu radnog učinka jer osnovna zarada ne zavisi od radnog učinka. Zarada za radni učinak je dodatak na osnovnu zaradu”, objasnio je Reljanović za portal Radnik.rs.\nNaveo je da ukoliko neko od radnika ne ispunjava ni 50 % norme na radnom mestu može da dobije upozorenje, dodatnu obuku ili, na kraju krajeva, otkaz, ali ne i smanjenje plate ispod minimalne.


Ne, grčko ostrvo vam ne nudi 500 evra mesečno da se preselite - Raskrikavanje\nIzvorni članak je objavljen 05.07.2019. (Informer)\nNe, grčko ostrvo vam ne nudi 500 evra mesečno da se preselite\n05.07.2019. Marija Vučić Ilustracija; Foto: Unsplash/ Alfred Twj\nMnogim čitaocima u Evropi je verovatno primamljivo zazvučala vest iz tabloida da vlasti malog grčkog ostrva Antikitera nude 500 evra mesečno, besplatan smeštaj i hranu porodicama sa decom koje odluče da se tamo presele. Verovatno je zvučala i uverljivo, s obzirom da je preneta i „izjava“ predsednika gradskog veća ovog ostrva, njegovo tačno ime i prezime i fotografija. Međutim, u pitanju je lažna vest što za Raskrikavanje potvrđuju vlasti ovog grčkog ostrva i navode da zbog nje imaju mnogo problema.\nU tekstovima tabloida stoji da su grčke lokalne vlasti, u nameri da povećaju populaciju ovog ostrva u blizini Krita, odlučile da daju niz subvencija porodicama koje žele tu da se nastane. Sve to navodno potvrđuje „predsednik gradskog veća ostrva Andreas Harhalakis“.\n„Za svaku novu porodicu izdvojićemo iz opštinskog budžeta po 500 evra mesečno. Osim toga, doseljenici će dobiti besplatan smeštaj i hranu, a postoji mogućnost da dobiju i komad zemlje koji mogu da obrađuju“, rekao je Harhalakis navodno, a prenosi današnji Informer.\nSve izgleda idealno, osim što nije tačno. Iz Opštine Kitera, koja upravlja ostrvom, za Raskrikavanje naglašavaju da ne pozivaju na doseljavanje, ne subvencionišu nove stanovnike i ne daju zemljište.\nOni objašnjavaju da je ostrvo Antikitera pre nekoliko decenija imalo gotovo 500 stalnih stanovnika, ali je taj broj sada spao na najviše 25 ljudi.\nZbog toga je opština, u saradnji sa crkvom i drugim organizacijama, pre godinu dana počela sa programom „blage kolonizacije ostrva“.\nIdeja je da najpre tu nasele pet porodica iz Atine, ali su ova razmatranja i dalje samo u fazi planiranja, pošto će na ostrvu morati da se izgradi pet novih kuća za koje su potrebne razne dozvole, na šta može da se čeka mesecima, „ako ne i godinama“.\n„Imamo ogroman problem sa ovom dezinformacijom, tako da naša opština svakodnevno mora da odgovori na stotine telefonskih poziva i mejlova iz čitave Evrope, što nam izaziva dosta ozbiljne probleme u funkcionisanju. Stoga pojašnjavamo: ne pozivamo porodice u Antikiteru, proces dobijanja dozvola i izgradnje može potrajati dve-tri godine, ne subvencionišemo nove stanovnike, ne dajemo zemlju ni parcele“, napominju iz ove opštine.\nVažno im je, kažu, da naseljavanje urade polako i sa jasnim planom, i cilj im je da porodicama koje žive u Antikiteri pomognu da sami zarade novac ili proizvode robu, i da tako stvore malu ekonomiju ostrva koja neće zavisiti od subvencija.\nPut lažne vesti\nDa vlasti planiraju naseljavanje prvi put je spomenuto u reportaži na grčkoj Alpha TV 19. decembra 2018. godine.\nU njoj sam Harhalakis kao čelnik Antikitere govori da na samom početku ovog naseljavanja planiraju da nasele tri porodice sa više dece, kojima će dati 500 evra mesečno i smeštaj, ali nije govorio o dugoročnim planovima niti je pozivao ljude da se prijave.\nIpak, već posle par dana, kako navodi novinar ove televizije u nastavku reportaže od 21. decembra, vlastima se javilo petnaestak zainteresovanih porodica.\nLavinu očito više nije bilo moguće zaustaviti, pa se od prve informacije da lokalne vlasti planiraju da subvencionišu doseljavanje samo tri porodice došlo do tvrdnji da to nude svima koji žele da se dosele na ovo malo ostrvo.\nMeđutim, kao što su Raskrikavanju sada i potvrdili, sve je i dalje u fazi planiranja. Naglasili su i da ne pozivaju porodice, ne daju subvencije novim stanovnicima i ne daju zemlju.\nNije poznato zašto je sada priča ponovo „vaskrsla“, ali su je ovih dana preneli evropski mediji, poput britanskog Independenta i tabloida The Sun, a od njih su ih preuzeli i domaći tabloidi, Informer, Telegraf, Kurir, Alo, Blic, Srbijadanas.com, Pink.rs, kao i brojni portali u regionu.\nTrojica migranata nisu dobila srpsko državljanstvo, već grčke boravišne dozvole\nIako je broj dezinformacija o migrantima ovih nedelja nešto manji od onih o novom korona virusu, do...


Vi ste ovde:Početna»Vesti»Cilj reformi u pravosuđu – jačanje vladavine prava\nBy Jovan objavljeno\t 13/06/2018 Vesti\nŠef Delegacije EU u Srbiji Sem Fabrici razgovarao je sa predsednikom Vrhovnog kasacionog suda Dragomirom Milojevićem.\nU saopštenju nakon sastanka navodi se da su teme bile saradnja Vrhovnog kasacionog suda i Visokog saveta sudstva sa Delegacijom Evropske unije i o predstojećim ustavnim reformama u Srbiji.\nDiskusija se fokusirala na napredak postignut u poslednje dve godine, naročito u oblastima smanjenja zaostalih predmeta i usklađivanja sudske prakse, razgovaralo se o glavnim izazovima pravosudnog sistema, kao i važnosti da se osigura pridržavanje EU standarde.\nPitanje kao što su efikasnost sudova, pristup pravosudnim stavovima, nezavisnost i nepristrasnost, kvalitet odgovornosti pravosuđa, politički uticaj na sudstvo i percepcija javnosti na rad sudova takođe su razmatrani.\nPredsednik Vrhovnog kasacionog suda Milojević se zahvalio šefu Delegacije EU u Srbiji, ambasadoru Fabriciju na doprinosu u sprovođenju pravosudnih reformi u cilju jačanja vladavine prava kao ključnog elementa daljeg napretka Srbije ka Evropskoj uniji, navodi se u saopštenju.


Počela virtuelna posjeta MMF-a | Aktuelno\nPočela virtuelna posjeta MMF-a\nSastanak guvernera Žugića sa timom američke finansijske institucije\nMeđunarodni monetarni fond započeo je virtuelne tehničke konsultacije sa crnogorskim nadležnim organima o najnovijim ekonomskim kretanjima i izgledima, koje će trajati od 8. do 12. marta.\nGuverner CBCG dr Radoje Žugić i njegovi saradnici održali su video sastanak sa timom MMF-a, koji je predvodio šef Misije MMF-a za Crnu Goru gdin Srikant Seshadri.\nSeshadri je naveo da će MMF, nakon konsultacija koje će tim MMF-a obaviti tokom trajanja ove misije,ažurirati svoje projekcije za Crnu Goru. Za sada je preliminarna MMF-ova procjena pada crnogorske ekonomije u 2020. godini slična prognozi CBCG. Na osnovu očekivanja da će turistička sezona u ovoj godini biti bolja, očekuje se da će se ekonomija u 2021. djelimično oporaviti od prošlogodišnje snažne recesije, i da će se tokom naredne dvije-tri godine postepeno vratiti na nivo iz 2019. godine.\nEKONOMIJA Aktuelno - 27.05.2021-10:28\n"MMF je zabrinut da bi neciljane mjere finansijske pomoći koje se primjenjuju na sve zajmoprimce koje su trenutno u razmatranju, poput Zakona o odlaganju...


RTCG - Radio Televizija Crne Gore - Nacionalni javni servis :: Fudbal :: Engleska fudbalska liga: Potrebno 56 dana da se završi sezona\nNAJVJEROVATNIJE BEZ PUBLIKE 09. 04. 2020. 17:19 >> 17:14 0\nNAJVJEROVATNIJE BEZ PUBLIKE\nEngleska fudbalska liga: Potrebno 56 dana da se završi sezona\nEngleska fudbalska liga (EFL) procijenila je danas da će za završetak ove sezone biti potrebno 56 dana i da će se utakmice najvjerovatnije igrati bez publike.\nEFL, koja je zadužena za drugu englesku ligu - Čempionšip, Ligu 1 i Ligu 2, poslala je pismo u 71 klub sa obavještenjima o pandemiji korona virusa.\nFudbal u Engleskoj je prekinut do daljnjeg, a EFL je navela da se takmičenje neće nastaviti najmanje do 16. maja, ali i da su moguće promjene u zavisnosti od smjernica nadležnih.\n"Kad god da se donese odluka da je bezbjedno nastaviti, mi procjenjujemo da će biti potrebno približno 56 dana da se odigraju preostale utakmice, uključujući i plej-of. Želimo da obezbijedimo klubovima odgovarajući rok kako bi se pripremili s obzirom na razmjere i uticaj prekida takmičenja", navodi se u saopštenju EFL, prenio je Skaj.\n"U situaciji smo da će se sezona produžiti, ali se i dalje nadamo da će se završiti tokom ljeta. Radimo na tome da se plej-of u sve tri lige odigra prema ustaljenom rasporedu i broju utakmica, iako nije donijeta odluka o mjestu odigravanja, pošto će to zavisiti od okolnosti u datom trenutku", piše u saopštenju.\n"Apsolutno smo svjesni potrebe da klubovima pokušavamo da ublažimo troškove najbolje što možemo", navela je EFL.


Dnevni horoskop za 28. januar 2018. Merkur u kvadratu sa Uranom – Merkur je u Jarcu, a Uran je u Ovnu! Nepovoljan aspekt donosi dan koji je najbolje prespavati.. – Fejsbuk Srbija\nHome » Horoskop » Dnevni horoskop za 28. januar 2018. Merkur u kvadratu sa Uranom – Merkur je u Jarcu, a Uran je u Ovnu! Nepovoljan aspekt donosi dan koji je najbolje prespavati..\nDnevni horoskop za 28. januar 2018. Merkur u kvadratu sa Uranom – Merkur je u Jarcu, a Uran je u Ovnu! Nepovoljan aspekt donosi dan koji je najbolje prespavati..\nŠta nam to konkretno govori, najpre da naglasimo da je danas naglašena nervoza, apritom konverzacija nimalo ne uspeva da olakša muke, jednostavno imaćete utisak da se sve vreme ceo dan igrate gluvih telefona sa svima oko sebe sa kojima budete bili u kontaktu!\nS tim udruženo ide rušenje planova, ideja, nastanak neplaniranih događaja i reagovanja koja će delovati neprimereno…\nSve dok traje ovaj aspekt bićemo skloni krajnostima, sujeti, svađi, uz stalno prisustvo nervoze i nemira, piše danasnji-dnevni-horoskop. Pokušajte da se savladate kako be bi došlo do posledica koje mogu da obeleže naredni period vašeg života. Kontrola i smirenost je, dakle, savet za danas.\nBićete jako umorni\nMogući su problemi sa vratnim delom\nOTVOREN KONKURS Naša legendarna pevačica traži glupog i lošeg ljubavnika!


Etihad otkazao kupovinu A320 neo, depozit vraćen Er Srbiji\nIzvor: Radio Televizija Vojvodine, 11.Jan.2019, 19:50\nEtihad je odlučio da otkaže kupovinu erbaseva A320 neo, pa je tako depozit koji je Jat ervejz 1998. uplatio Erbasu vraćen Er Srbiji.\nTo je urađeno samo zahvaljujući strateškom partnerstvu sa Etihad ervejzom, potvrđeno je u nacionalnoj avio-kompaniji, prenosi B92.net.\nU kompaniji Er Srbija navode i da dugoročni razvoj flote >> Pročitaj celu vest na sajtu Radio Televizija Vojvodine << ostaje deo strateških razgovora dva partnera.\n"U avio-industriji vlada jedna od najjačih konkurencija i ona se stalno pojačava. Sa promenama u potražnji, agresivnom konkurencijom i nesigurnom cenom goriva, kao najvećeg fiksnog troška avio-kompanija, sve ozbiljne avio-kompanije pažljivo planiraju dugoročni razvoj svoje flote. To su glavni razlozi zbog kojih se Etihad ervejz odlučio da otkaže nabavku pomenutih 10 aviona", navodi ta kompanija.\nRojters je juče objavio da kompanija Etihad planira da otpusti 50 pilota do kraja ovog meseca a svetski mediji su pisali da je ta kompanija otkazala i narudžbinu 10 erbas A320 neo što je bilo direktno povezano sa Er Srbijom jer je upravo takav tip aviona trebalo da stigne u flotu.\nNezavisne Novine: Etihad otkazao narudžbu 10 aviona Srbiji, Airbus vratio depozit\nNoviMagazin.rs: Etihad otkazao nabavku erbas aviona, depozit vraćen Er Srbiji\nSEEbiz.eu: Etihad otkazao A320 neo, depozit vraćen Air Serbiji


Završeno suđenje Tariku Hadžibegviću: Tužilac traži kaznu, odbrana tvrdi da jedino moguća oslobađajuća presuda - Glas Srpske\nZavršeno suđenje Tariku Hadžibegviću: Tužilac traži kaznu, odbrana tvrdi da jedino moguća oslobađajuća presuda\nN.T. 23.05.2022 13:00\nBANjALUKA - Republički tužilac Goran Glamočanin tvrdi da je optuženi suspendovani stručni saradnik banjalučkog Okružnog tužilaštva Tarik Hadžibegović s direktnim umišljajem uzeo mito od 3.500 evra od Senada Zejnića pa je zatražio od sudskog vijeća Okružnog suda u Banjaluci da ga osudi.\nS druge strane branilac optuženog Jasminka Jovišević smatra da je jedina moguća presuda oslobađajuća jer nema dokaza za krivicu, a i optužnica ne sadrži obilježje krivičnog djela koje njenom klijentu stavljeno na teret.\nHadžibegovića terete da je od Zejnića uzeo 3.500 evra i dvije tegle namaza nutele kako bi pogurao istragu protiv Nikole Bajića osumnjičenog da je od Zejnićevog sina iznudio novac.\n- Svi izvedeni dokazi i svjedoci potvrđuju da je optuženi počinio krivično djelo za koje optužen.Zamjenik glavnog Okružnog tužioca Sead Žerić je rekao da ga je ovlastio da sprovodi istragu u predmetu protiv Bajića i preduzima mjere i radnje. Svjedok Zejnić je rekao da mu je Hadzibegović tražio i uzeo prvo 500 evra da predmet istrage ne završi u ladici. Kasnije mu je, potvrdio je svjedok, uzeo još 3.000 evra i dvije tegle nutele, koje tražio da mu donese iz Austrije jer mu to žena voli - rekao je Glamočanin.\nAdvokat Jovišević istakla je da su u ovom slučaju svi dokazi nezakoniti.\n- Među dokazima nemamo predmeta u kojem je postupao Hadžibegović kada je po optužnici počinio krivično djelo.Ne znamo šta je on tu radio, a i nemamo ni dokaza kakva je on imao ovlaštenja, šta je radio i ko ga je i kako ovlastio - rekla je Joviševićeva.\nNaglasila je da Hadžibegović ne može da odgovara za primanje mita jer nema dokaza za to.\n- U optužnici stoji da je uzeo mito da izvrši radnje koje morao uraditi.Ne navodi se koje su to radnje, šta je to morao i nije uradio.Nema nigdje snimka da je Hadžibegović traži novac - rekla je Joviševićeva.\nIstakla je da je, osim toga, sve u predmetu urađeno nezakonito i ima puno propusta.\n- Tužilac je kao dokaz komunikacije između optuženog i Zejnića priložio fotografije poruka,a nije vještačilo telefone, što je moralo da se uradi po zakonu.Čak ima zahtjev za vještačenje, ali to nije urađeno - kazala je između ostalog Joviševićeva te zatražila oslobađajuću presudu.\nPredsjednik sudskog vijeća Branimir Jukić je nakon iznošenja završnih riječi tužilaštva i odbrane izricanje presude zakazao za petak, 27.maj.\nHadžibegovića optužnica tereti da je više puta putem telefona razgovarao i sastajao se sa oštećenim u predmetu istrage koju je vodio te mu prenosio informacije u vezi istrage, a zatim tražio mito. Navodi se da je istragu vodio od 25. marta 2021. godine do 2. novembra 2021. godine u svojstvu službenog lica, kao stručni saradnik Okružnog javnog tužilaštva u Banjaluci. U optužnici stoji da je on 15. oktobra lani od oštećenog Senada Zejnića tražio i uzeo 500 evra, a 2. novembra iste godine još 3.000 evra.\nHadžibegović je uhapšen 2. novembra lani nakon što je od Zejnića,koji je pristao na saradnj s policijom i bio informator, uzeo 3000 evra mita i dvije tegle namaza nutele. Policija je kod Hadžibegovića tokom hapšenja pronašla taj novac koji je bio označen..\nNesreća u rudniku "Sase" u Srebrenici: Teško povrijeđen radnik\n07. 07. 2022 11:59\nPripadnik Žandarmerije poginuo dok je mijenjao gumu na auto-putu\n07. 07. 2022 11:00\nDetalji akcije "Insajder": Ostvarili veliku imovinsku korist krijumčarenjem migranata\n07. 07. 2022 10:08\nKaznu u predmetu “Balkan investment banka” od 5.000 KM zamijenio sa 50 dana zatvora\n07. 07. 2022 06:01\nU rijeci Drini pronađeno tijelo nepoznatog muškarca\nBanjalučanin prijetio da će se obračunati sa bivšom djevojkom i njenim komšijom\n06. 07. 2022 10:21


Nastavak suđenja za ubistvo premijera Đinđića\nBEOGRAD - Suđenje optuženima za učešće u atentatu na premijera Zorana Đinđića nastaviće se danas u Specijalnom sudu prikazivanjem video zapisa od 9. novembra prošle godine. Na isti način će glavni pretres najverovatnije biti nastavljen i 25. decembra, posle čega bi advokati optuženih trebalo da iznesu nove predloge za dokazni postupak. Suđenje za atentat na premijera, protekle nedelje, obeležilo je saslušanje nedavno uhapšenog Aleksandra Simovića, optuženog člana zemunskog klana, koji je u svojoj odbrani rekao da "nema veze sa ubistvom premijera Đinđića". On je ispričao da je 12. marta 2003. godine, u vreme atentata, bio u stanu svoje supruge Zorane Bajić, i da mu je brat Miloš javio da je premijer ubijen.\nNa prethodnom pretresu prikazivani su transkripti svedočenja policajaca koje je ispitivalo veće sudije Marka Kljajevića. Ta svedočenja odnose se na pokušaj ubistva premijera kod hale "Arena", februara 2003. godine. Takođe je prikazan i transkript svedočenja Mileta Novakovića, bivšeg načelnika Uprave kriminalističke policije MUP-a Srbije. On je pred Kljajevićevim većem u novembru prošle godine govorio kako je optuženi Zvezdan Jovanović u policiji priznao da je iz kancelarije u Gepratovoj ulici 14 pucao na Đinđića. Po završetku čitanja transkripta, optuženi Jovanović ponovio je da je Novaković lažno svedočio.\n- Novaković nije govorio istinu. Predlažem veću da ispita šta su sa mnom radili u Centralnom zatvoru, pre nego što me je ispitao istražni sudija - bunio se optuženi.\nNa kraju prošlonedeljnog suđenja, predsedavajući veća sudija Nata Mesarović zatražila je da advokati optuženih za 26. decembar pripreme nove dokazne predloge. U slučaju da ne bude novih predloga, najverovatnije bi sledeći korak bile završne reči tužioca, advokata i optuženih, posle kojih bi se "proces stoleća", posle tri i po godine, okončao izricanjem presude.\nSrpska policija u toku ove godine vodila rat protiv organizovanog kriminala\nNastavljeni kriminalni obračuni zavađenih grupa u Nišu\nTeška saobraćajna nesreća u Nemačkoj, u blizini Berlina\nPetoro povređeno u sudaru\nInformacija o smrti deteta posle obdukcije\nUbijen vlasnik motela


Hiljade Rusa u šetnji za Nemcova\nUmesto planiranog skupa protiv rata i predsednika Putina, koji je trebalo da predvodi 55-godišnji opozicioni lider, u centru Moskve okupili se građani da odaju poštu ubijenom - kako ga je predsednik Obama nazvao - "neumornom borcu" za prava ruskog naroda...\nHiljade ljudi učestvovale su u protestnoj šetnji u centru Moskve kako bi odali poštu ubijenom opozicionom lideru Borisu Nemcovu.\nMnogi od ulesnika protesata nosili su natpise "ja se ne plašim", u znak sećanja na liberalnog političara i glasnog kritičara predsednika Vladimira Putina. Organizatori tvrde da se 70 hiljada priključilo šetnji za Nemcova, ali moskovska policija je saopštila da se okupilo znatno manje ljudi, oko 16 hiljada.\nNeki od demonstranata, među kojima je bilo i mladih i starih, nosili su slike 55-godišnjeg opozicionog političara, koji je ubijen na mostu blizu Kremlja u petak uveče dok se vraćao kući iz restorana.\nRuske vlasti, koje obično vrlo teško i sporo izdaju dozvole za velike opozicione skupove, ekspresno su odobrili memorijalnu šetnju na dan kada je Nemcov planirao da predvodi demonstracije protiv rata i predsednika Putina. Umesto toga, održan je memorijalni skup za čoveka koga je američki predsednik Barak Obama nazvao "neumornim borcem" za prava ruskog naroda.\nPolicija traga za odgovornima, a Kremlj je saopštio da lično nadgleda istragu.\nSvetski lideri osudili ubistvo Nemcova


Додик данас са представницима Гаспрома\nHomeRegionDodik danas sa predstavnicima Gasproma\n03/12/2021Redakcija BALKAN TVRegion, Vesti0\nSANKT PETERBURG, MOSKVA, BANJALUKA, SARAJEVO –\nSrpski član Predsedništva BiH Milorad Dodik razgovaraće danas u Sankt Peterburgu sa predstavnicima Gasproma.\nNa sastanku će biti reči o gasovodu od Bijeljine do Banjaluke, najavili su banjalučki mediji.\nIzvor: EPA-EFE/MICHAEL KLIMENTYEV\nO tom projektu Dodik je juče razgovarao sa predsednikom Rusije Vladimirom Putinom, koji je, prema rečima srpskog člana Predsedništva BiH, podržao taj projekat.\nDodik je juče izjavio i da je sa ruskim predsednikom Putinom dogovorio isporuku gasa po istoj ceni.\nNajvažnija podrška Putina i Rusije\nSrpski član Predsedništva BiH Milorad Dodik izjavio je za RTRS nakon sastanka sa ruskim predsednikom Vladimirom Putinom u Moskvi da je zadovoljan razgovorom, te da su razgovarali o situaciji u Republici Srpskoj i BiH i zajedničkim ekonomskim projektima.\nDodik je istakao da je Putin upoznat sa detaljima, da ga je interesovalo sve što je aktuelno, od mogućeg razvoja političke situacije, rada i ponašanja međunarodnih aktera, do statusa Republike Srpske i ustavnih rešenja.\nNajviše vremena razgovarali su o razvoju političke situacije u BiH, kazao je Dodik, a kao najvažnije istakao podršku Putina i Rusije.\nRekao je i da je ponosan na činjenicu da Republika Srpska u svetu ima tako moćnu i veliku adresu kao što je Rusija na kojoj se čuju problemi Srpske.\nIstakao je da je impresivno da jedna mala Republika Srpska pleni pažnju i samog predsednika Putina i te „velike drage zemlje“.\nPutin je, kako je rekao Dodik, objektivan, želi da podrži sve napore za miran i demokratski razvoj.\n„Putin je dao podršku međunarodnom pravu, poštovanju Dejtonskog sporazuma, očuvanju mira i potrebi što većeg angažmana za razgovor sa različitim partnerima“, rekao je Dodik.\nDodao je da Putin podržava BiH sastavljenu od dva entiteta i tri naroda i da smatra da samo entiteti i narodi mogu da dovedu do određenih promena, a „da bi sve što bi bilo nametnuto imalo loš prolaz u budućnosti“.\nDodik je rekao i da sa Putinom nije razgovarao o mogućim sankcijama protiv njega. Bitnija tema, je, prema njegovim rečima, bila predstojeća posebna sednica Narodne skupštine Republike Srpske o vraćanju nadležnosti.\n„Putina je interesovalo da li mi po Ustavu i Dejtonskom sporazumu imamo pravo na oružane snage, indirektne poreze i pravosuđe. Rekao sam mu da je to funkcionisalo i da su to međunarodni zapadni partneri ukinuli. Njemu je najvažnije bilo da se zna da li je to u skladu sa Ustavom ili nije“, naglasio je Dodik.\nOn je naveo da je Putin izrazio interesovanje i u vezi s imovinom entiteta i da je pitao kako je moguće da neko uzme imovinu tek tako.\n„Rekao sam mu da se Republici Srpskoj želi nametnuti da uđe u Parlament BiH i tako donese zakon u kome bi dala Bosni i Hercegovini imovinu kojom mi već raspolažemo 20 i nešto godina i koja je definisana Dejtonskim sporazumom. Sve ono što pripada entitetima je njihovo. Putin je rekao da to razume“, istakao je Dodik i dodao da Republika Srpska brani svoju imovinu i da će Rusija dati podršku tom pitanju.\nDodik je od Putina dobio obećanje da će cena gasa za Republiku Srpsku ostati ista.\n„Podržaće se izgradnja gasovoda koji planiramo sutra da dogovorimo sa direktorom Gasproma u Sankt Peterburgu“, rekao je Dodik.\nDodao je da je Gasprom zainteresovan za saradnju sa Srpskom, te da je ranije dogovorena gradnja gasovoda i dve gasne elektrane u RS.\n„Ja to sada želim ojačati i postaviti na temelje. Da Srbija gradi dovodni gasovod do Republike Srpske i da mi nastavimo dalje od Drine do Banjaluke i Novog Grada“, naveo je Dodik i najavio da postoji velika šansa da gradnja gasovoda počne već naredne godine.\n„Nismo najavili sastanak. Istina je da se lider Republike Srpske sastao sa Putinom ‘oči u oči’. Vođeni su veoma korisni i detaljni razgovori“, poručio je Peskov, a prenosi ruska agencija TAS S.\nU odgovoru na pitanje zašto Kremlj nije najavio sastanak uoči njegovog održavanja, Peskov je rekao da je „jučerašnji glavni događaj bila velika konferencija koju je održao ruski predsednik o situaciji u industriji uglja“.\nVidite, bili smo u u žurbi. Konferencija je svakako bila prioritet, izjavio je.


Muzej vazduhoplovstva, osnovan je 1957. godine, pri Komandi Ratnog vazduhoplovstva (RV i PVO).\nMuzej vazduhoplovstva, jedan od vodećih muzeja ovog tipa u svetu, osnovan je 1957. godine, pri Komandi Ratnog vazduhoplovstva (RV i PVO). Od 1989. godine smešten je u modernoj zgradi, na beogradskom aerodromu. 2013, Vlada Srbije je zgradu Muzeja proglasila spomenikom kulture.\nMuzejske zbirke, uz koje se čuva bogata prateća dokumentacija i arhiva iz svih perioda i oblasti vazduhoplovne istorije, čine najreprezentativniju kolekciju domaćeg i stranog civilnog i vojnog vazduhoplovstva i predstavljaju značajan izvor za sveobuhvatno sagledavanje razvoja avijacije na našim prostorima od 1911. do danas.\nIstorija muzeja počinje 1957. godine sa osnivanjem posebnog Odeljenja za istoriju i Muzej jugoslovenskog vazduhoplovstva pri Komandi vazduhoplovstva vojske Jugoslavije. Ovo odeljenje, koje je ubrzo preimenovano u Muzej jugoslovenskog vazduhoplovstva, imalo je zadatak da prikuplja, čuva, izučava i prezentuje eksponate iz svih perioda razvoja jugoslovenske avijacije, od pojave prvih ideja o letu u našim krajevima do savremenog doba. Posebna pažnja posvećena je najranijim periodima istorije nacionalnog vazduhoplovstva, pionirskom dobu avijacije, kao i balkanskim i Prvom svetskom ratu.\nNakon nekoliko promena lokacije muzeja, koji je radio u zgradi Komande vazduhoplovstva u Zemunu i zgradi Oficirskog doma u okviru Starog aerodroma „Beograd“ ispod Bežanijske kose, krajem 1968. godine doneta je odluka o izgradnji namenske muzejske zgrade. Između nekoliko predloženih lokacija nove zgrade Muzeja vazduhoplovstva odabran je teren u sklopu kompleksa aerodroma „Beograd“ (danas aerodrom „Nikola Tesla“) i to na desnoj strani prilaznog puta, na udaljenosti od 200 m od ulaza u pristanišnu aerodromsku zgradu. Time je ostvarena idejna povezanost vazduhoplovne istorije i teorije sa praksom i postignuto značajano obogaćenje sadržaja javnog kompleksa aerodroma. Na odabir ove lokacije uticala je pre svega frekventnost kretanja putnika kao potencijalnih posetilaca muzeja, finansijska isplativost izgradnje, kao i muzeološka opravdanost zasnovana na kvalitetnom prožimanju aerodromskog ambijenta sa sadržajem i osnovnom namenom objekta.


Skupština Virdžinije odobrila legalizaciju marihuane od 2024.\nPredlog zakona o legalizaciji marihuane je pravičan prema manjinskim zajednicama, poručuju demokrate\nPredstavnici oba doma skupštine države Virdžije glasali su za legalizaciju rekreacione konzumacije marihuane od 2024. kada će početi i njena proadaja. Predlog zakona, da bi postao važeći, sada treba da potpiše guverner Ralf Nortam, koji je demokrata.\nVirdžinija je tako postala prva južnjačka država koja će legalizovati marihuanu u SAD. Do sada je legalizovalo 15 saveznih država i Distrikt Kolubmija.\nPredlog zakona bio je jedan od prioreteta demokratske skupštine, prvenstveno da bi se sprečilo krivično gonjenje pripadnika manjinskih zajednica zbog posedovanja marihuane, ali kompromis sa republikancima nije bio lak.\nLiderka većine u državnom parlamentu Šarnil Hering rekla je da predlog zakona nije savršen, ali da je pravičan.\n"Ovo će sprečiti prečesto hapšenje i osuđivanje Afroamerikanaca koji ne koriste marihuanu više od belaca, ali su češće zbog toga krivično gonjeni".\nNedavna studija pokazala je da su crnci hapšeni 3,5 puta više od belaca zbog posedovanja marihuane u periodu od 2010-2019.\nVirdžinija ukinula smrtnu kaznu i načinila korak ka legalizaciji marihuane\nGrupe koje se tome protive kažu da bi ovaj zakon mogao da pospeši upotrebu marihuane među mladima.\nRepublikanci su rekli da o tako ključnom pitanju ne treba odlučivati na brzinu.\n"Mislim da ima samo nekoliko članova skupštine koji zaista razumeju šta sve ovaj zakon obuhvata", rekao je lider republikanske manjine Tomi Norment.\nPrema ovom zakonu, od 1. januara 2024. biće legalizovano posedovanje 28,3 grama marihuane, a od tog dana počinje i prodaja širom Virdžinije.\nProšle godine, skupština Virdžinije je odlučila da dekriminalizuje posedovanje marihuane, odnosno da se oni koji budu uhvaćeni kazne novčano, sa maksimalno 25 dolara.\nNovim zakonom planirano je i da se 30 odsto od poreza na prodaju marihuane preusmeri u fond koji bi pomogao pripadnicima manjinskih zajednica čiji su članovi hapšeni ili krivično gonjeni zbog marihuane.\nNeke demokrate se nadaju da bi guverner Nortam mogao da zatraži i raniju legalizaciju.


Naslovna/Društvo/Rajčević: Program prekvalifikacije za potrebe domaćih kompanija\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević izjavio je da je resorno ministarstvo pokrenulo program prekvalifikacije radne snage za potrebe domaćih kompanija koje se bave informaciono-komunikacionim tehnologijama, te da paralelno radi i na spajanju naučnoistraživačke zajednice i privrede.\nRajčević je naveo da je cilj programa prekvalifikacije da se dođe do takozvane digitalne radne snage, odnosno do ljudi koji će se na vrijeme prekvalifikovati i koji će moći da nađu zaposlenje u domaćim kompanijama koje se bave informaciono-komunikacionim tehnologijama.\n“Po isteku šestomjesečne obuke vršićemo procjenu uspješnosti tog programa i po potrebi, kada budemo dobili povratne informacije sa tržišta, eventualno te kvote proširiti”, rekao je Rajčević Na konferenciji za novinare u okviru “Jahorina ekonomskog foruma 2019”.\nOn je dodao da, paralelno sa ovim programom, Ministarstvo za naučnotehnološki razvoj, visoko obrazovanje i informaciono društvo za četiri mjeseca od kada postoji prvi put radi na spajanju naučnoistraživačke zajednice i privrede, odnosno industruje, te da je upravo to ta digitalna ekonomija i ekonomija koja je zasnovana na znanju.\nRajčević je objasnio da će resorno ministarstvo u tu svrhu pokrenuti program “Sinergija” vrijedan 250.000 KM u okviru kojeg će biti finansirano pet projekata za koje će pravo da konkurišu imati isključivo naučnici i istraživači sa univerziteta u Republici Srpskoj u konzorcijumu sa poslovnim subjektima iz Srpske.\n“Na taj način želimo da dođemo do konkretnih rezultata – da naučnici, istraživači dodatno akademski napreduju u karijeri, a poslovni subjekti da dođu do konkretnih ekonomskih rješenja koja će moći da komercijalno eksploatišu”, istakao je Rajčević.\nOn je precizirao da je namjera Ministarstva da aktivno radi na izgradnji mreže naučnotehnoloških parkova koji bi bili mjesto spajanja naučnoistraživačke zajednice i poslovnih subjekata.\n“U isto vrijeme brinemo i o informacionoj bezbjednosti”, istakao je Rajčević i podsjetio da je Republika Srpska jedini nivo vlasti u BiH koji još od 2011. godine ima zakon o informacionoj bezbjednosti, a ima i operativni tim stručnjaka koji radi u resornom ministarstvu na pitanjima zaštite od računarskih incidenata u kibernetičkom prostoru Srpske.\nRajčević je rekao da Vlada Srpske istovremeno brine i o studentskim centrima, pa će u narednom periodu biti riješeno pitanje nedostajućih kapaciteta Studentskog doma na Palama – menze i administrativne zgrade, a da su u toku procedure za izgradnju studentskog doma u Istočnom Sarajevu, za šta će u naredne tri godine biti izdvojeno šest miliona KM, od čega u ovoj godini dva miliona KM.\nBiH društvo ekonomija Jahorina Kompanija naučnici obrazovanje Republika Srpska SRNA Vrijeme zakon\nRakulj: Penzioneri da smanje kontakte i ostanu u domovima\nSrijeda, 18. Marta, 2020.\nLegende Crvene Zvezde i Borca u promociji nataliteta\nUO UIO sutra u Banjaluci o raspodjeli prihoda od putarina\nDubičanka pred kćerkom objesila psa na ogradu?


Prevodilac italijansko srpski onlajn\nBesplatan onlajn prevod sa italijanskog na srpski\n(38 votes, rating: 4.6/5)\nBesplatan italijansko-srpski prevodilac za prevođenje reči, fraza i rečenica. Za početak prevođenja sa italijanskog na srpski, unesite tekst na srpskom u gornji prozor. Zatim kliknite na zeleno dugme „Prevedi” i vaš tekst će biti preveden.\nPrevodilac Srpsko Italijansko\nDrugi prevodilac sa italijanskog na srpski\nZa prevod sa italijanskog na srpski, unesite tekst u polje iznad i kliknite na dugme „Prevedi”. U donjem polju će se pojaviti prevod na srpskom. Ovaj prevodilac je ograničen na 1.000 znakova po prevodu.


D. C.\t 18. avgusta 2013. 00:00\nPet osoba sa ozbiljnim invaliditetom usled moždanog udara, imalo je mala poboljšanja stanja nakon što im je u mozak ubrizgana injekcija matičnih ćelija.\nProfesor Kit Mjur sa Univerziteta Glazgov koji je predvodio kliničko ispitivanje, kaže da je većina pacijenata koji su učestvovali u istraživanju, doživela malo smanjenje invaliditeta, kao i neka poboljšanja u obavljanju svakodnevnih aktivnosti.\nOn dodaje da je najvažnije to što podaci do sada nisu pokazali nikakve ozbiljne sporedne efekte kod učesnika istraživanja.\nStručnjaci upozoravaju da je ovo istraživanje pre svega dizajnirano tako da istraži profil bezbednosti upotrebe matičnih ćelija, a da ovi podaci predstavljaju izveštaj rane faze studije. I dalje smo daleko od upotrebe matičnih ćelija kao moguće terapije za lečenje pacijenata sa moždanim udarom.\nMatične ćelije su jedinstvene, jer kada se podele, svaka nova ćelija ima potencijal da ostane matična ćelija ili da postane još jedna vrsta ćelija sa specijalizovanom funkcijom, kao što su mišićne ćelije, krvne ćelije ili moždane ćelije.\nNova studija istražuje da li ova sposobnost može biti iskorišćena da telo popravi oštećenja na mozgu koja nastaju kada pojedinac ima moždani udar. U istraživanju je učestvovalo 12 pacijenata muškog pola, sa prosečnom starošću od 69 godina, čiji je invaliditet dostigao stabilnu fazu u periodu od 6 do 60 meseci nakon moždanog udara. Učesnici su podeljeni u četiri grupe od po troje i u zavisnosti od toga primili 2, 5, 10 ili 20 miliona ćelija.\nOd januara ove godine, devet pacijenata je primilo terapiju, dok se podaci o preostalim učesnicima uskoro očekuju.\n„Mi smo i dalje zadovoljni i ohrabreni podacima koji dolaze iz ovog istraživanja, jer do danas nismo identifikovali nikakve bezbednosne probleme sa ovim lečenjem, što predstavlja primarni fokus ove faze istraživanja“, kaže Mjur.\n„Dokazi funkcionalnog poboljšanja zahtevaju dalju istragu sa prikladno osmišljenim daljim fazama studije koje bi trebalo da uključe više pacijenata,“ dodaje on.\nKomentarišući dosadašnje rezultate istraživanja, dr Kler Volton, istraživač sa Udruženja za moždani udar, navodi u saopštenju: „Kad dođe do moždanog udara, mozak ne dobija dovoljno kiseonika i usled toga moždane ćelije u pogođenim oblastima umiru. Upotreba matičnih ćelija je obećavajuća tehnika koja može da preokrene neki od efekata invaliditeta moždanog udara.“\n„Veoma smo uzbuđeni zbog ovog istraživanja, međutim, trenutno se nalazimo na početku dugog puta i potreban je veoma značajan dalji razvoj događaja pre nego što terapija sa matičnim ćelijama može da se posmatra kao mogući vid lečenja“, zaključuje ona.\nmozdani udarMatične ćelijematične ćelije perspektivaobnavljanje tkivaoštećenje mozga


Telenor predstavlja muzički događaj Sensation White\nTelenor predstavlja muzički događaj Sensation White – Personal magazin\nSrbija je prvi put domaćin jednog od najpopularnijih svetskih događaja „Sensation White“, a ulaznice za ovaj događaj biće dostupne u Telenorovim prodavnicama. Uz svaku ulaznicu korisnici dobijaju i vaučer sa…\nSrbija je prvi put domaćin jednog od najpopularnijih svetskih događaja „Sensation White“, a ulaznice za ovaj događaj biće dostupne u Telenorovim prodavnicama. Uz svaku ulaznicu korisnici dobijaju i vaučer sa kojim će imati priliku da kupe telefone Nokia X3-02, Nokia C5-03 i Nokia C6 u beloj boji po cenama nižim i do 2000 dinara, uz „Prenesi“ i „Prenesi Plus“ pakete. Uz ova tri modela telefona korisnik može koristiti i usluge Ovi prodavnice u okviru koje će moći da se preuzimaju i besplatne aplikacije.\nPrvi „Sensation White“ događaj održan je u Amsterdamu 2000. godine, gde se organizovao sve do 2005. Od tada se ovaj muzički događaj održava širom sveta. „Sensation White“ najveći je scenski događaj u okvirima dens muzike i do sada ga je videlo više od milion ljudi, traje između šest i osam časova, a najpopularniji haus di-džejevi, specijalno osvetljenje i ozvučenje njegove su glavne karakteristike. Više informacija o ovom događaju možete naći na Internet adresi http://www.sensation.com.\nTelenor predstavlja muzički događaj Sensation White was last modified: March 4th, 2011 by Redakcija\nNokia C5-03Nokia C6Nokia X3-02Sensation Whitewww.sensation.com\nAMD angažuje RAPP Ltd kao vodeću marketinšku agenciju za EMEA region


► Vesić: Od danas 174 novih Higer autobusa na ulicama Beograda\nZamenik gradonačelnika Goran Vesić prisustvovao je primopredaji 174 novih solo autobusa – kineske kompanije "Higer" i istakao da će se oni već danas naći na ulicama prestonice, preneo je "Beoinfo".\nPrimopredaji su u Saobraćajnom pogonu "Kosmaj" prisustvovali pomoćnik gradonačelnika Andreja Mladenović, gradski sekretar za saobraćaj Dušan Rafailović, direktor GSP Beograd Radiša Momčilović, predstavnici Ambasade Kine u Beogradu, kao i predstavnici kompanije "Higer".\nVesić je istakao da će se od danas na ulicama prestonice naći 174 nova autobusa, čija je vrednost 35 miliona evra i podsetio da je u junu kupljeno 70 novih autobusa, koji su plaćeni oko deset miliona evra.\n"Ove godine smo za Gradsko sobraćajno preduzeće obezbedili 244 nova autobusa, ukupne vrednosti 45 miliona evra. To je najveća pojedinačna kupovina autobusa u jednoj godini u istoriji GSP-a", rekao je Vesić.\nOn je najavio raspisivanje nabavke za novih 100 zglobnih autobusa, 40 trolejbusa i deset elektro-autobusa.\n"To je dodatnih 150 novih vozila od naredne godine, a ukupno 395 u poslednjih godinu i po dana, i kada će veći deo voznog parka GSP-a biti obnovljen. Tada će prosečna starost vozila biti manja od pet, što je prosek u Evropskoj uniji, dok je pre šest godina prosečna starost vozila GSP-a bila 13 godina", kazao je zamenik gradonačelnika.\nOn je istakao da je njihov cilj da prvo obezbede nove autobuse da bi onda pokrenuli kampanju za kupovinu karata u gradskom prevozu.\n"Verujem da će i ova nabavka novih autobusa biti dodatni stimulans građanima da shvate da Grad čini maksimum da obezbedi kvalitetne autobuse, koje će već danas građani Beograda moći da koriste", rekao je Vesić.\nOn je podsetio da od danas stupa na snagu Odluka o dostavi vozila na teritoriji grada Beograda kojom dostava neće više biti moguća sa saobraćajnica i trotoara, a sve u cilju i boljeg funkconisanja gradskog prevoza.\n"U narednom periodu ćemo se pozabaviti uvođenjem novih žutih traka u pojedinim ulicama za gradski prevoz, a koje će se koristiti samo u špicu, jer naš prioritet je prohodnost javnog prevoza", kazao je Vesić.


Obuća iz Kotor Varoši u izlozima nekoliko kontinenata - Akta.ba\n30.12.2019. 08:20 / Izvor: SRNA\nVlasnik i direktor fabrike obuće "Dermal" Radenko Bubić rekao je da većinu proizvedene obuće isporučuju firmama iz Njemačke, Austrije i Slovenije sa kojima imaju potpisane ugovore.\nProizvodni pogoni "Dermala" se nalaze na prostoru nekadašnjeg "Proleksa". Renoviranje postojećih i izgradnja novih pogona, ulaganje u novu opremu, sve su to investicije koje su, prema riječima Bubića, finansirane iz vlastitih sredstava.\nOsim nedostatka kvalifikovane radne snage, problem predstavljaju i carinski nameti. Uvoz robe iz zemalja koje nisu članice Evropske unije zahtijeva plaćanje duplih carina.


Ko će nama da poveže staž – Čivijaš radio\nKo će nama da poveže staž\nin Ekonomija, Goran Vesić\nKakva je budućnost fabrike Ikarbus – nekadašnjeg lidera u domaćoj proizvodnji autobusa? Radnici kažu da dve i po godine nisu primili platu, da su poslati na prinudni odmor, dok bivši zaposleni navode da im je firma ostala dužna nekoliko zarada. Direktor Ikarbusa za N1 kaže da fabrika ne radi skoro dve godine i da nema sredstava za isplatu radnika. Uprkos tome, na fotografijama koje su dostavljene našoj redakciji, vidi se da se u pogonima Ikarbusa remontuju kineski autobusi.\nPo godinama postojanja blizu je stotog rođendana. U slučaju Ikarbusa – to je za sada jedina lepa vest, jer je godinama na spisku fabrika koje su u Srbiji odjednom stale. Od gigantskog preduzeća – Ikarbus se sveo na 23 zapsolena. koji su mesecima na prinudnom odmoru.\n„Situacija je katastrofalna, mi već dve i po godine ne primamo platu, ne znamo šta ćemo“, kaže radnik Veselin Vukša.\nN1: Šta vam kažu nadležni iz firme?\n„Ništa nam trenutno ne govore“, dodaje on.\nOsim sadašnjih radnika, u problemu su i oni koji su fabriku napustili i uzeli otpremninu. Kažu da im je Ikarbus.\n„Ja sam firmu napustio u martu prošle godine i meni je firma ostala dužna sedam zarada i osam prevoza“, kaže bivši radnik Branko Zorkić.\nBivša radnica Ikarbusa Gordana Dimitrijević kaže „Ikarbus nam je ostao dužan u proseku negde oko 3.000 evra, najbitnije je ono što mi hoćemo da znamo – ko sad upravlja firmom Ikarbus, ko je nama dužan taj novac i ko će nama da poveže radni staž“.\nZahvaljujući radnom stažu, Milić Pantić je uspeo da ode u penziju. Međutim, problemi za njega nastaju baš tada, jer je, kako kaže – otrkio da mu firma više od 10 godina nije uplaćivala doprinose.\n„Nisu mi plaćene plate, prevoz, otpremnina za penziju, ama ništa nije plaćeno, premijerki sam pet puta pisao, predsedniku države tru puta pisao, Siniši Malom jednom pisao i niko mi nije izašao u susret“, kaže Milić Pantić.\nI dok se sadašnji i bivši radnici bore da dobiju ono što im pripada, Nikola Jovanović iz Centra za loklanu samoupravu upozorava da Ikarbus „ispod žita“ održava uvozne kineske autobuse u pogonu fabrike, umesto da proizvodi svoje.\n„Mi ne znamo gde ide novac od kog Ikarbus iznajmljuje hale Higeru i drugim špekulantima i to je strašno, jer umesto da imamo fabriku koja snabdeva Beograd našim autobusima, oni iznajmljuju halu i pojedine radnike direktnom konkurentu uvoznom Higeru, to je kriminal, to je nedopustivo i to je nešto od čega ni Beograd ni radnici Ikarbusa nemaju nikakvu korist“, kaže Jovanović.\nSve probleme dodatno „podgreva“ i to što se još uvek ne zna u čijim je rukama Ikarbus. Direktor fabrike Aleksandar Vićentić je za N1 u maju rekao da se nada da će privatizacija sa kineksom kompanijom biti gotova u junu, da bi nam sada u pisanom odgovoru naveo da je postupak privatizacije u toku i da se ne zna tačno kada će sve biti završeno. Potvrdio je i da se deo fabrike iznajmljuje.\n„Kinenska kompanija Jinlong je u februaru 2019. otkupila dugovanja Ikarbusa i po implementaciji UPPR-a postaće vlasnik 59 odsta fabrike. Ceo proces je vrlo komplikovan zbog potrebe usaglašavanja stanja potraživanja sa velikim brojem poverilaca. Da bi naša kompanija mogla da plaća osnovne troškove – prisiljeni smo da mali deo poslovnog prostora Ikarbusa iznajmljujemo različitim kompanijama, što nije dovoljno ni za osnovno funkcionisanje fabrike, pa nismo u mogućnosti da isplaćujemo radnike koji su još uvek zaposleni u Ikarbusu“, kazao je Vićentić, direktor Ikarbusa.\nA šta će biti preduzeto kako bi fabrika, koja je svojevremno predstavljana i kao partner Mercedesa, ponovo stala na noge i na osnovu čega su radnici mesecima na prinudnom odmoru, kad Zakon za tako nešto propisuje rok do 45 dana, iz Ministartsva privrede za N1 nisu odgovorili. Zamenik gradonačelnika Goran Vesić nam je u SMS poruci odgvorio da Ikarbus nema nikakve veze sa gradom Beogradom i da je rukovodstvu ranije bilo ponuđeno da fabriku preuzme gradska uprava, ali da je to odbijeno. Goran Vesić je naveo – da ista ponuda i dalje važi.


Šta da očekujete ove nedelje - BBC News na srpskom - Dnevni list Danas\nPočetna » BBC News na srpskom » Šta da očekujete ove nedelje\n0Piše: BBC News na srpskom 25. marta 2019. 10.16\nLideri Evropske unije su u međuvremenu odobrili odlaganje Bregzita do 12. aprila ili 22. maja – u zavisnosti od toga kako će poslanici glasati ove nedelje.\nAko ponovo glasaju protiv plana, predstavnici EU najavili su da će „sve opcije ostati otvorene“ do 12. aprila, ali da do tada Velika Britanija mora da odluči koji će biti naredni koraci.\nPoslanici takođe treba da potvrde promenu datuma Bregzita – trenutno je 29. mart i dalje u zakonu upisan kao dan kada će Britanija napustiti EU.\nŠta god da se dogodi ove nedelje, najverovatnije će biti dočekano uz kritike – Bregzit je jedno od pitanja koje izaziva najviše podela u Velikoj Britaniji.\n2)Rezultati izbora na Tajlandu\nMnogi se nadaju da će izbori okrenuti Tajland ka demokratskoj vladavini – mada neki kritičari kažu da će novi ustav koji je donela vojska osigurati ulogu i značaj armije u zemlji bez obzira na rezultate izbora.\n3) Kompanija Apl i novi proizvod\nApl bi trebalo da lansira novi proizvod u ponedeljak. Mnogi očekuju da će kompanija predstaviti video servis, poput Netfliksa.\nSam Apl se potrudio da događaj promoviše kao značajan – na pozivnicama za novinare kompanija je napisala da je „vreme za šou“.\nU svakom slučaju, predstavljanjem novog Apl proizvoda kompanija bi trebalo da pokaže da je spremna da ponudi više od Ajfona i Mek kompjutera – i uđe u konkurenciju sa servisima poput Netfliksa i Amazona.\nAstronautkinja Kristina Koh\nNASA kaže da nije namerno poslala na misiju Koh i MekKlejn – članovi misije određuju se na osnovu obaveza i sposobnosti astronauta.\n„Ne mogu da držim pod kontrolom svoje uzbuđenje!!!!“, napisala je na Tviteru kontolorka letenja Kristen Fakol koja će astronautkinjama pružati podršku iz Hjustona.\nŠarčević: Zakoni se usklađuju sa Zakonom o zaštiti podataka o ličnosti


PROLEĆNI MAKEUP I SAVETI ZA ŠMINKANJE Učenici iz Nemačke došli na razmenu u nišku školu\nMar 22, 2019 U rubrici: webetext\nEkipe JKP Parking servis Niš u petak, 22. marta planira zamenu sijalica po prijavi na području četiri gradske opštine: Palilula, Medijana, Crveni Krst i Pantelej\nU planu je otklanjanje nedostataka na vertikalnoj signalizaciji u centralnoj gradskoj zoni, saopštavaju iz JKP Parking servis Niš. Radiće se i obeležavanje debeleslojnom plastikom na raskrsnici Bulevar Medijana – Knjaževačka.\nSlužba signalizacije, javnog osvetljenja i održavanja je prethodnog dana, u četvrtak, 21. marta, otklonila kvarove na javnom osvetljenju. I to na nekoliko lokacija: Gece Kona, Miodraga Petrovića Čkalje, Delnice, Čair i OŠ „Ćele Kula“. Zamenjene su neispravne sijalice u Bubanj selu i ulicama: Prvomajska, Jovana Apela, Jovana Skerlića, Kosovke devojke i Bračka.\nSvi toplotni izvori startovali na vreme i vrše urednu isporuku toplotne energije, saopštavaju iz Gradske toplane.\nMeđutim, zbog hitne i neodložne sanacije kvara na magistralnom delu toplovoda, na grejnom području toplane „Jug”, od 10 sati prekinuta je isporuka toplotne energije korisnicima na adresi Čarnojevića 3, 5, 7, 9, 11 i 17.\nStručne ekipe JKP Gradska toplana koje su na terenu rade na sanaciji kvara kako bi korisnici u što kraćem vremenskom roku dobili kvalitetno grejanje. Planirano vreme završetka radova je u popodnevnim satima.\nZbog radova na zameni vertikale na adresi Branka Miljkovića 79, od 11 sati biće prekinuta isporuka toplotne energije na navedenoj adresi. Kao i korisnicima iz ulaza 75, 77 i 81 koji se nalaze na istoj toplotnoj podstanici.


Kako je "Nisan" saopštio, planira da 12 direktora, uključujući izvršnog direktora Karlosa Gona, u proseku plati po 141 milion jena (1,5 miliona dolara).\nKompanija "Tojota", najveći proizvođač vozila na svetu, namerava da isplati prosečnih po 37,5 miliona jena svakom od 38 svojih direktora, dok će "Honda" platiti 21 direktora u proseku po 48,3 miliona jena, potvrdile su kompanije.\nNadoknada "Nisanovim" direktorima mnogo je veća u odnosu na plate dva najveća japanska rivala, iako je njegov profit u prošloj fiskalnoj godini bio dosta manji. Neto prihod "Nisana" u prošloj poslovnoj godini, okončanoj krajem marta 2010. godine, bio je 42,4 milijarde jena, u poređenju sa 209,5 milijardi jena "Tojote" i 268,4 milijardi "Honde".\n- Odluku da poveća primanja šefova "Nisan" je najverovatnije doneo zbog rapidnog oporavka i izlaska iz finansijskih gubitaka u prethodnoj godini - kaže analitičar iz Tokija Satoru Takada i dodaje da je podizanju nivoa zarada možda doprinelo i udruživanje sa francuskim "Renoom".\nTri japanske kompanije tražiće odobrenje za povećanje zarade na godišnjem sastanku akcionara kasnije ovog meseca.\n"Tojota" takođe planira da za 38 direktora omogući otkup paketa akcija po nižoj ceni od tržišne u vrednsoti od 593 miliona jena, u proseku po 15,6 miliona jena po svakom primaocu.\n"Nisanov" predstavnik je kazao da takav paket pomoći nije uključen u njihove predlog, dok "Honda" nije dala precizne podatke o takvoj mogućnosti.\nNisan je ocigledno procenio da se nalazi u sigurnim rukama,tako da ove cifre ne bi trebale da cude.Inace bivsi direktor Porschea Vendelin Videking je nekoliko godina pre napustanja kompanije imao platu preko 56 miliona eura godisnje.Sto bi nas narod reko"Plati pa se klati"\nAutor UROS88 10 Jun 2010, 01:31


/ Stefan Dečanski - Biografija najnesrećnijeg srpskog vladara\nKnjiga Stefan Dečanski - Biografija najnesrećnijeg srpskog vladara - autor Luka Mičeta - Nekoliko strana\nLuka Mičeta\tStefan Dečanski - Biografija najnesrećnijeg srpskog vladara\nBiografija najnesrećnijeg srpskog vladara. Nijednog srpskog vladara nije pratila takva misterija, takav dramski naboj, takva kob, kao Stefana Dečanskog, najnesrećnijeg kralja Srbije u njenoj više od milenijuma dugoj istoriji. Srpska istorija ne poznaje veštije izvedenu igru dolaska na vlast, ali ni tragičniji odlazak sa nje.Stefan Dečanski imao je nesreću da vlada između dve znamenite ličnosti: oca, nemilosrdnog kralja Milutina, i sina, neumoljivog cara Dušana. Iako je njegova vladavina bila kratka i omeđena dvojicom izuzetnih državnika, Stefan Dečanski je uspeo da ostavi potomstvu Visoke Dečane i da se upiše u svetitelje. Kakvi su odnosi vladali na srednjovekovnom dvoru Nemanjića, da li je Stefan Dečanski bio oslepljen ili slabovid, kako se držao u progonstvu, kako se vratio na vlast i kako mu je ona došla glave – saznaćemo iz ove nesvakidašnje i sveobuhvatne istorijske biografije.\nBiografija najnesrećnijeg srpskog vladara. Nijednog srpskog vladara nije pratila takva misterija, takav dramski naboj, takva kob, kao Stefana Dečanskog, najnesrećnijeg kralja Srbije u njenoj više od milenijuma dugoj istoriji. Srpska istorija ne poznaje veštije izvedenu igru dolaska na vlast, ali ni tragičniji odlazak sa nje.Stefan Dečanski imao je nesreću da vlada između dve znamenite ličnosti: oca, nemilosrdnog kralja Milutina, i sina, neumoljivog cara Dušana. Iako je njegova vladavina bila kratka i omeđena dvojicom izuzetnih državnika, Stefan Dečanski je uspeo da ostavi potomstvu Visoke Dečane i da se upiše u svetitelje. Kakvi su odnosi vladali na srednjovekovnom dvoru Nemanjića, da li je Stefan Dečanski bio oslepljen ili slabovid, kako se držao u progonstvu, kako se vratio na vlast i kako mu je ona došla glave – saznaćemo iz ove nesvakidašnje i sveobuhvatne istorijske biografije. Komentari


Vremenske prilike nisu uticale na voćke u biološkom mirovanju\nObjavljeno: 12. decembar 2014.\nIako su prve neprilike izazvane padom temperature ispod nule, ledenom kišom i snegom, donele mnogo problema sa elektro i vodosnabdevanjem, telefonskim komunikacijama i na putevima Timočke Krajine, voćke i voćni zasadi na oko 400 hektara površina na području Borskog okruga uspešno odolevaju vremenskim promenama u susret zimi.\nVoćarstvo i turizam šansa za ekonomski razvoj Negotina\nObjavljeno: 11. decembar 2014.\nAnketa koju je sprovela ekipa East Side portala dala je jasne smernice kojima treba da se vode ljudi koji žele da ulažu u Negotin i Negotinsku Krajinu. Na pitanja vezana za trenutni ekonomski razvoj i privredu Negotinske Krajine, kao i u koju oblast bi meštani ovog kraja ulagali svoj novac, dobili smo zanimljive odgovore.\nIlustracija: East Side\nOvog meseca počela isplata plata i penzija sa umanjenjem\nObjavljeno: 10. decembar 2014.\nVlada Srbije je pre skoro dva meseca donela odluku o smanjenju plata u javnom sektoru ali i penzija, kao meru stabilizacije i dugoročne održivosti javnih finansija. Celokupno smanjenje plata i penzija, Vlada Republike Srbije oročila je do kraja 2017. godine.\nVlada Srbije danas razmatra budžet za 2015. godinu\nVlada Srbije će danas razmatrati budžet za 2015. godinu. Kao što je bilo najavljivano iz državnog vrha Republike Srbije, budžet trebalo bi da bude skroman i u skladu sa trenutnim mogućnostima.\nDinar u velikom padu\nObjavljeno: 09. decembar 2014.\nZa tačno nedelju dana, naša valuta oslabila prema evru za 0,2 odsto. Zvanični srednji kurs dinara iznosi 121,8255 dinara za jedan evro, što je nova najniža vrednost dinara prema evropskoj valuti. Ovo je ujedno i negativan rekord u padu dinara.\nSrbija gubi dok FK Bajern pobeđuje i van stadiona\nDruštveno-ekonomski prikaz stanja na teritoriji opštine Negotin\nJavni dug države raste, previše zaposlenih u javnom sektoru\nRazlozi zbog kojih mladi odlaze iz Srbije\nTema meseca: Štrajk u Srbiji


GRUPNI časovi – Škola stranih jezika LIBER\nGrupni časovi - povoljna i zabavna opcija\nGrupna nastava stranih jezika u školi LIBER predstavlja najpovoljniji i najzabavniji vid učenja. Budući da je ovakav način pohađanja kurseva stranih jezika izuzetno dinamičan, interesantan, sa puno diskutovanja i razmena ideja, popularan je kod mlađe populacije, ali i starije generacije izuzetno uživaju u takvom procesu učenja.\nUkoliko pored svega navedenog volite da se upoznajete i družite, kursevi jezika u grupama su pravi izbor za Vas.\nGrupni časovi podrazumevaju rad sa 4 do 6 učenika. Ovaj vid nastave engleskog, nemačkog i ruskog jezika organizuje se po našim nastavnim programima i popularan je kod većine zainteresovanih. Kursevi u grupama naročito su pogodni za one polaznike koji vole da komuniciraju, ali žele da napreduju i samouvereno koriste strani jezik koji im je neophodan na poslu ili studijama.\nČasovi su osmišljeni tako da polaznici komuniciraju u parovima ili malim grupama, a ne samo sa predavačem. Profesor je taj koji vodi tok časa u pravcu osnovnih veština. Čitanje, razgovor, slušanje i pisanje potpomognuti su lekcijama iz gramatike i leksike. Polaznici se postepeno uvode u samostalno snalaženje u realnim životnim situacijama. Osim materijala iz udžbenika, naši profesori na časovima redovno organizuju brojne zabavne aktivnosti. Igre, podele uloga, popularne pesme na jeziku koji se uči, pantomima, samo su neke od naših omiljenih aktivatora govora. Osim toga, naši predavači primenjuju i mnoge druge kreativne ideje. Takav pristup umnogome pomaže našim učenicima da se oslobode eventualne nelagodnosti u pogledu govora i upotrebe stranog jezika.\nDa biste postigli najbolji efekat u učenju, potrebno je da budete u grupi koja odgovara Vašim potrebama i znanju.\nNivo poznavanja stranog jezika određujemo na besplatnom testiranju, tako da se grupe formiraju od polaznika sa jednakim nivoom znanja.\nKod ovog tipa nastave cena je daleko povoljnija od cene individualnih i poluindividualnih časova. Cene u našoj školi takođe su značajno niže od onih koje ćete naći u drugim školama stranih jezika.


Kompanija Tesla prvi put nadmašila Mercedes-Benz po prodaji u SAD-u – Biznis.ba\nobjavljeno 10. okt 2018. u 20:48\nU trećem kvartalu ove godine kompanija Tesla prodala je 69.925 automobila, dok je Mercedes-Benz prodao 66. 542 automobila. Bilo je potrebno osam godina da startup Elona Muska pretekne kompaniju koja je izmislila automobil prije 132 godine, piše Business Insider.\nRanije ovog mjeseca iz kompanije Tesla je saopćeno da su isporučili 83.500 vozila širom svijeta što je 80 posto više u odnosu na cijelu proteklu godinu. Teslin Model 3 prednjači sa 55.840 primjeraka što je najveći broj jednog tipa koji je ova kompanija proizvela, prenose agencije.\nElon Musk je početkom septembra najavio najbolji kvartal u historiji ove kompanije. Prethodno je obećao da će kompanija postati profitabilna do kraja 2019. godine, a ako je suditi prema berzama gdje su akcije skočile za nevjerovatnih 70 posto šanse su velike.


Zaprepastio mnoge: TRAMP izjavio da planira da odobri MUČENJE zatvorenika?! | Vestinet.rs\nPočetna TEMA DANA\tZaprepastio mnoge: TRAMP izjavio da planira da odobri MUČENJE zatvorenika?!\nZaprepastio mnoge: TRAMP izjavio da planira da odobri MUČENJE zatvorenika?!\nPredsednik SAD Donald Tramp izjavio je da smatra da je mučenje zatvorenika delotvorno jer, kako je ocenio, „protiv vatre moramo da se borimo vatrom“.\nOn je izjavio da su mu zvaničnici obaveštajnih službi rekli da je mučenje kao deo ispitivanja zatvorenika „delotvorno“ i da bi on apsolutno ponovo uveo mučenje takozvani „waterboarding“ (mučenje vodom koje izaziva osećaj davljenja).\n„Kada pucaju, odsecaju glave našim ljudima i drugim narodima, kada odsecaju glave ljudima samo zato što su hrišćani na Bliskom Istoku, kada ISIS radi stvari za koje niko nikada nije čuo još od srednjevekovnih vremena, da li bi trebalo da se protivim mučenju vodom? Što se mene tiče treba da uzvratimo vatrom protiv vatre. Pričao sam sa ljudima na najvišim nivoima obaveštajnih službi i postavio sam im pitanje: ‘Da li deluje? Da li mučenje deluje’ i odgovor je bio ‘Da, apsolutno’.\nTramp je rekao da će razgovarati sa Pompeom i Matisom i da će složiti sa onim što oni odluče po ovom pitanju.\nIntervju je usledio nakon objavljivanja izveštaja da Tramp priprema da potpiše naredbu kojom će se ponovo zatvarati osobe osumnjičene za terorizam na tajnim lokacijama, takozvanim „crnim mestima“.


DSS: Dijalog o Kosovu je farsa, Djurić bi više voleo da priča s numizmatičarima – NovostiDana.rs\nPredsednik Demokratske stranke Srbije (DSS) Miloš Jovanović izjavio je danas da ta stranka neće učestvovati u farsi zvanoj unutrašnji dijalog o Kosovu i ocenio da bi predsednik Radne grupe za pružanje podrške dijalogu Marko Djurić više voleo da na tu, za Srbiju i srpski narod sudbonosnu temu, razgovara s predstavnicima numizmatičara.\n„U toj farsi DSS neće učestovati“, rekao je Jovanović na konferenciji za novinare povodom održavanje prve sednice Radne grupe za pružanje podrške unutrašnjem dijalogu o Kosovu i Metohiji koji je predsednik Srbije Aleksandar Vučić najavio sredinom leta.\nOn je naveo da je DSS zbog važnosti te sudbonosne teme nameravala da učestvuje u dijalogu o Kosovu i podrazumevala je da će se on odvijati u okvirima Ustava Srbije i Rezolucije 1244 Saveta bezbednosti UN, kao i da je smatrala da će u u njemu učestvovati relevantni faktori poput Srpske pravoslavne crkve i političkih partija, a ne da će poziv biti upućen baš svima.\n„Aleksandar Vučić od unutrašnjeg dijaloga pravi farsu, osmišljen je tako da ne da nikakav rezultat“, rekao je Jovanović i naveo da je Vučić pozvao sve da se uključe u dijalog filateliste, hokejaške klubove Zvezdu i Partizan, nevladine organizacije, udruženja gradjana, numizmatičare, filateliste, sve ustanove, pa i decu u vrtiću …\nOvakav koncept je, kako je ocenio, osmišljen da bi se gradjani pripremili za bolne kompromise ili da bi se njime kupovalo vreme, a šta god je od ta dva razloga pravi nije dobro, ocenio je Jovanović i dodao da DSS, zbog toga što Srbija ulazi u fazu predaje Kosova, radi na okupljanju suverenističkih snaga koje smatraju da se budućnost neće obezbediti na taj način.\nPrema njegovim rečima, za DSS je važna forma dijaloga na koji način se razgovara o tom najvažnijem srpskom pitanju.\nJovanović je ocenio da za vanredne parlamentarne izbore u Srbiji ne postoji nijedan valjani razlog i pokazuje da vlada nema viziju i radi stihijski, ali i da ne zaslužuje da bude na mestu na kome se nalazi.\nPrema njegovim rečima, ta tema se veštački nameće.\nPredsednik DSS-a ocenio je i da su pogrešne kritike iz Brisela angažovanja kao predavača na Vojnoj akademiji generala u penziji Vladimira Lazarevića, osudjenog u Haškom tribunalu za ratne zločine.\nOn je naveo da je visoka predstavnica Evropske unije za spoljnu politiku i bezbednost Federika Mogerini pogrešila kada je ocenila da je Srbija trebalo da poštuje evropske standarde kada je angažovala generala Lazarevića.\n„Lazarević je časno odbranio zemlju… osudio ga je sud čiji je pravni karakter upitan… Ne vidim problem zbog njegovog angažovanja, jer ima zavidno ratno iskustvo. Ako takav čovek nije predavač, ne znam ko bi trebalo da bude“, rekao je Jovanović upitan da prokomentariše kritike koje su stigle iz EU zbog angažovanja Lazarevića.\nU ponedeljak prva sednica Radne grupe za interni dijalog o Kosovu


Elnos Grupa - u službi energetike modernog doba - OIE\nElnos Grupa – u službi energetike modernog doba\nSledeći globalnu premisu da je ključni pokretač društveno-ekonomskog razvoja savremenih društava čista, bezbedna i obnovljiva energija, Elnos Grupa se odavno nametnula kao predvodnik u službi „zelene“ ekonomije. U tom smislu veliki napori su usmereni u pravcu zadovoljavanja energetskih potreba koje znače održiv način proizvodnje energije.\nKao internacionalni koncern koji posluje u čak 14 država regiona i Evrope i zapošljava više od 600 radnika, kompanija poseban naglasak stavlja na izvrsnost u inženjeringu i kreiranje dugoročnih prilika za rast i razvoj.\nU proteklih nekoliko godina Elnos Grupa se uspešno pozicionirala na jedno od liderskih mesta u oblasti obnovljivih izvora energije. Sa rastućim brojem projekata iz najrazličitijih sfera oblasti OIE, njeni vredni timovi su potvrdili ekspertizu od najsevernijih delova Islanda do banatskih ravnica.\nOIE projekti u Srbiji\nTimovi ove kompanije su bili deo mnogih važnih „zelenih“ projekata, u kojima su imali priliku sarađivati sa svetskim liderima i na taj način učestvovati u donošenju najmodernijih tehničkih rešenja i inovacija na područje Srbije.\nTimovi Elnosa izgradili ključne elemente koji su danas okosnica vetroparka Čibuk1\nNezvaničnu krunu među OIE projektima Elnos Grupe nosi poduhvat izgradnje najvećeg vetroparka na Zapadnom Balkanu – Čibuk 1. Sa svojih 57 vetroturbina i instalisanom snagom od 158 megavata vetropark Čibuk 1 proizvodi električnu energiju za 113 hiljada domaćinstava.\n„Ovim projektom Elnos Grupa je, kao partner američkog General Electric-a, izgradila 35/400 kV trafostanicu kao i 2×400 kV dvosistemski dalekovod, ključne elemente koji čine okosnicu ovog vetroparka. Ugovor je bio baziran po sistemu ‘ključ u ruke’, prema FIDIC Silver book-u, a u opseg naših poslova je bio uključen kompletan inženjering, projektovanje, nabavka opreme, ugradnja, montaža, ispitivanje i na kraju puštanje u pogon“, rekao je Lazar Petrović, tehnički direktor Elnos Srbije, kompanije koja je jedan od najsnažnijih resursnih centara ove Grupacije.\nOn je rekao i to da je kompanija ovog leta počela realizaciju novog i važnog projekta u oblasti vetroenergije i to u okviru projekta izgradnje vetroparka Krivača (103 MW), što je iskorak u ovoj oblasti kakvim može malo kompanija u Srbiji da se pohvali.\nRad na energetski održivim projektima u kompaniji doživljavaju kao istinski poziv, a u nastavku priče o mapi OIE projekata na tržištu Srbije čiji je ova kompanija bila deo važno je istaći da su njeni timovi bili važna karika u realizaciji prvog “zelenog” projekta u oblasti rudarstva u Srbiji – izgradnji Odlagača 12.000.\nU oblasti hidroenergije na tržištu Srbije kompanija je realizovala kapitalni projekat modernizacije HE Zvornik, po čijem je završetku više od šest decenija stara hidroelektrana od prošle godine počela da beleži nove rekorde u proizvodnji. Veliki i dugogodišnji izazov za njene timove je bio i projekat revitalizacije sedam malih hidroelektrana Zapadne Srbije, čiji su pogoni istinski biser stare tehnologije u koje su timovi Elnos Grupe ugadili u potpunosti novu i modernu opremu.\nZadatak za pamćenje – revitalizacija sedam MHE Zapadne Srbije\nAkteri izmena na evropskoj zelenoj mapi\nElnos Grupa je kompanija koja je poznata po tome što je proteklih godina bila deo projekata koji su ozbiljno menjali energetsku sliku Evrope.\nUspešnim izvođenjem dela radova u okviru izgradnje HE Búrfell 2 na Islandu Elnos Grupa se svrstala među neveliki broj kompanija sposobnih da realizuje elektroenegetske projekte ovako visokog nivoa kompleksnosti.\nTimovi ove kompanije su bili deo realizacije projekta izgradnje interkonekcije NordLink, energetske veze kojom se obezbeđuje razmena električne energije, dobijene isključivo iz obnovljivih izvora, između elektroenergetskih sistema Nemačke i Norveške. U okviru ovog poduhvata timovi Elnos Grupe su gradili konvertorsku trafostanicu Ertsmyra, instalirane snage 1400 MW i naponskog nivoa +/- 515 kV DC, na jugu Norveške.\nU Elnos Grupi su nedavno napravili veliki iskorak u oblasti solara stavivši svoj pečat na fazu projektovanja u okviru poduhvata izgradnje solarne elektrane Morgavel (49 MW) u Portugalu, čiji početak izgradnje se očekuje krajem ove ili početkom naredne godine. Timovi ove kompanije su nedavno počeli i sa realizacijom poslova u okviru projekta izgradnje vetroparka Bogoslovec (36 MW) u Severnoj Makedoniji.\nElnos Grupa je bila deo izgradnje HVDC interkonekcije NordLink\nDve decenije rada Elnos Srbije\nElnos Srbija, jedna od vodećih elektroenergetskih kompanija u Srbiji, ove godine slavi dve decenije uspešnog rada i postojanja. Od osnivanja do danas ova kompanija je realizovala 155 projekata.\nKompanija je veoma ponosna na jubilej, kao i na tradiciju koju baštini od novosadske Agrovojvodine, a koja je duga impresivnih 76 godina.\nSvoju zavidnu poziciju među ekspertima u ovoj oblasti kompanija je zaslužila realizujući mnogobrojne projekte rekonstrukcije, modernizacije i izgradnje objekata do 400 kV u oblasti dalekovoda, trafostanica, elektrana i infrastrukture.\n„Ključ uspeha i trajanja Elnos Srbije leži u stručnosti, odgovornosti i verodostojnosti u radu, ali i doslednoj poslovnoj politici. Kao kompanija koja stremi ispunjavanju najzahtevnijih kriterijuma u poslovanju, sa zadovoljstvom usvajamo nove tehnologije koje su, između ostalog, naše oruđe na putu ka uspehu“, rekao je Vladimir Nikolić, član Uprave Elnos Grupe.


Ovan-Mesečni horoskop za decembar 2020. | Astrofon21\nOvan-Mesečni horoskop za decembar 2020.\nPOSAO: Buran početak meseca odraziće se i u nekoj daljoj budućnosti. Možda će početak meseca biti nezgodan za saradnju, ali kako vreme ide, moraćete da se stabilizujete, da nađete zajednički jezik sa saradnicima koji nisu sjajni, mada ni vaše strpljenje nije na zavidnom nivou. Retrogradni Merkur koji će obeležiti ovaj decembar biće za sve znake test izdržljivosti, strpljenja ali i zdravog razuma ukoliko ga bude. Dobri aspekti sa Saturnom mogu dati bolje finansije, polako ali sigurno. Izdržite do druge polovine meseca kada se prave bolji aspekti Sunca koji obećavaju bolju karijeru i sam posao.


Akcija “Meso”: “Ekspres komerc” neregistrovano otkupio 1.423 komada svinja – mojKontakt portal – Radio Televizija Kontakt\nAkcija “Meso”: “Ekspres komerc” neregistrovano otkupio 1.423 komada svinja\nIz UIO BiH je saopšteno da je za ovu mesnicu ranije utvrđeno da je u periodu od 2011. do 2012. godine otkupila stoku na prostoru Republike Srpske u vrijednosti od 6,5 miliona KM i Tuzlanskog kantona u vrijednosti od 350.000 KM bez registracije u sistem PDV-a.\nUprava je uputila pet novih zahtjeva za registraciju po službenoj dužnosti onih lica koja su ostvarila promet dobara i usluga u vrijednosti većem od 50.000 KM.\nUIO podsjeća da Ministarstvo poljoprivrede, vodoprivrede i šumarstva Federacije BiH još nije dostavilo kompletne podatke o izdatim novčanim posticajima, bez kojih kontrolne aktivnosti ne mogu provesti do kraja.\nOva institucija izražava zahvalnost premijeru FBiH koji je pružio punu podršku u provođenju akcije “Meso”, kao i premijeru Republike Srpske, Ministarstvu poljoprivrede, šumarsta i vodoprivrede Republike Srpske i svim kantonalnim ministarstvima koja su na vrijeme dostavila traženu dokumentaciju i pružila potrebnu stručnu pomoć.\nU Banjaluci prvi Sajam avanturizma


Dejan Dimitrijević - Stomatolog\nNaslovna Dejan Dimitrijević\nSpecijalista Dejan Dimitrijević\nRođen u Beogradu, nakon završetka Treće Beogradske gimnazije 2006. godine upisuje Stomatološki fakultet Univerziteta u Beogradu gde diplomira sa prosečnom ocenom 8,4. Nakon toga obavlja obavezan staž na Stomatološkom fakultetu i istovremeno se angažuje u porodičnoj privatnoj praksi BoDent MD.\n2018. Godine završava specijalizaciju na Klinici za Parodontologiju i oralnu medicinu.\nZavršio je veći broj kurseva u zemlji i inostranstvu na temu implantologije, menadžmenta mekih tkiva, fiksne stomatološke protetike i estetske stomatologije. Član je Američke akademije za Parodontologiju (AAP) i Udruženja Parodontologa Srbije (UPS).\nNjegova trenutna interesovanja su na poljima Parodontologije, Oralne implantologije kao i estetske protetske rehabilitacije pacijentata uz pomoć CEREC sistema za CAD-CAM.


Beograd, 09. Jul 2012.\nGORDON: VAŠINGTON ĆE SARAĐIVATI SA SVAKOM VLADOM\nBEOGRAD, 9. jula (Tanjug) - Pomocnik državnog sekretara SAD Filip Gordon preneo je danas predsedniku Srbije Tomislavu Nikolicu da ce Vašingtion saradivati sa svakom vladom koju izabere Skupština Srbije.\nKako je navedeno u saopštenju pres službe predsednika Republike, Nikolic je izrazio uverenje da ce se taj proces što pre realizovati, jer je Srbiji potrebna Vlada koja ce odmah poceti da rešava nagomilane ekonomske probleme, stvara povoljniji poslovni ambijent u cilju privlacenja dodatnih investicija, otvara nova radna mesta i omoguci gradanima posao.\nNikolic i Gordon su na Andricevom vencu razgovarali i o situaciji na Kosovu i Metohiji, a predsednik Srbije je istakao da je neophodno da medunarodne strukture, koje su tamo prisutne, obavljaju svoje zadatke u skladu sa mandatom koji je odobrila i Srbija i da osiguraju bezbednost i zaštitu prava svih gradana te pokrajine.\nNikolic je istakao da su neprihvatljivi incidenti u kojima državljani Srbije bivaju povredeni ili smrtno stradaju, a "koji su u poslednje vreme, ocigledno namerno, sve cešci". Istakao je, takodje, da takvi zlocini svakako ne doprinose stabilizaciji prilika u regionu, pogotovo pred nastavak dijaloga sa Prištinom.\nDAČIĆ SE SASTAO SA GORDONOM\nBEOGRAD, 9. jula (Tanjug) - Zamenik premijera i ministar unutrašnih poslova Srbije Ivica Dacic sastao se danas sa pomocnikom americkog državnog sekretara Filipom Gordonom.\nGordon je na sastanak sa Dacicem u Palati Srbija stigao u 10.30, odmah posle razgovora sa predsednikom Srbije Tomislavom Nikolicem.\nAmericki zvanicnik je sinoc razgovarao sa predsednikom Demokratske stranke Borisom Tadicem.\nPosle sastanka, koji je održan u sedištu demokrata u Beogradu, nije bilo saopštenja, niti izjava za medije.\nKako je uoci Gordonovog dolaska u region saopštio Stejt department, on ce u razgovoru sa visokim funkcionerima Srbije pružiti podršku SAD za formiranje nove vlade, koja ce biti posvecana približavanju zemlje Evropskoj uniji, posebno poštujuci regionalnu stabilnost i konstruktivne odnose sa Kosovom.\nGordon je na "Kroacija samitu" u Dubrovniku u subotu porucio da se od Srbije ne ocekuje da u ovoj fazi prizna Kosovo, ali da ce morati da prihvatiti cinjenicu postojanja suverenog i nezavisnog Kosova unutar sadašnjih granica. Prema njegovim recima, podela Kosova nije opcija ni za Srbiju ni za Kosovo, a SAD mogu i hoce da pomognu, ali Beograd mora da prestane da podržava kako je kazao ilegalne bezbednosne i sudske strukture na severu Kosova i obezbedi potpunu slobodu kretanja za sve.\nGordon je dodao da SAD ocekuju normalizaciju odnosa Srbije i Kosova.\nGordon ce, nakon Beograda, posetiti i Prištinu gde ce kosovskim zvanicnicima preneti cestitke na planiranom završetku nadgledane nezavisnosti Kosova u septembru i ohrabriti kosovske lidere da nastave sa evropskim integracijama, a posetice, kako je saopšteno iz Stejt departmenta, i sever Kosova, gde ce se sastati s predstavnicima Kfora i Euleksa.\nBEOGRAD, 9. jula (Tanjug) Ambasadorka SAD u Srbiji Meri Vorlik istakla je danas da SAD ne traži od Srbije priznanje Kosova, već je bitno da buduća vlada što pre nastavi dijalog sa Prištinom, primeni postignute dogovore i krene da rešava otvorena pitanja sa svim susedima.\nVorlik je novinarima rekla da je cilj normalizacija odnosa Beograda i Prištine.\n"Čim se vlada formira nadam se da će ubrzo nastaviti dijalog, primeniti sve što je dogovoreno i raditi na rešavanju otvorenih pitanja sa Kosovom", rekla je ona.\nKada je reč o posetu pomoćnika državne sekretarke SAD Filipa Gordona Srbiji, Vorlikova je rekla da Gordon boravi u Srbiji u okviru šire posete regionu. Ta poseta je, prema njenim rečima, bila odlična prilika za susret sa većim brojem zvaničnika, kojima je preneo opredeljenje vlade SAD za saradnju sa Srbijom.\nTakođe, je, kako je dodala tema bila formiranje vlade. "Formiranje vlade je pitanje građana Srbije i njihovih izabranih predstavnika, ali nadamo se da će ona biti privržena evropskoj budućnosti zemlje i nastaviti da napreduje u odnosima sa susedima, rešavanju pitanja Kosova, borbi protiv organizovanog kriminala i korupcije", poručila je Vorlik.\nOna je podvukla da je u interesu SAD, EU i Srbije da se reše odnosi sa susedima, jer su dobrosusedski odnosi jedan od važnih kriterijuma za pristupanje uniji. Vorlik je ocenila da je napravljen napredak u dijalogu Beograda i Prištine, ali da još ima puno posla ka cilju normalizacije. Vorlik je danas prisustvovala predstavljanju USAIDovog priručnika za smanjenje broja starih sudskih predmeta i ubrzanje rada na tekućim, koji je rezultat saradnje stručnjaka te organizacije sa deset sudova u Srbiji.\nSAUČEŠĆE DAČIĆA RUSIJI ZBOG ŽRTAVA POPLAVA\nBEOGRAD, 7. jula (Beta) - Ministar unutrašnjih poslova Srbije Ivica Dačić uputio je telegram saučešća ministru za vanredne situacije Ruske Federacije Vladimiru Pučkovu povodom pogibije više od stotinu ljudi u poplavama u Rusiji.\n"U ime Ministarstva unutrašnjih poslova Republike Srbije i u svoje lično ime želim da prenesem izraze iskrenog saučešća povodom poginulih u poplavama koje su zadesile Krasnodarsku oblast i njeno stanovništvo", piše u telegramu, saopštilo je Ministarstvo unutrašnjih poslova.\nVelike poplave izazvane jakim kišama koje su prethodna dva dana zahvatile Krasnodarsku oblast pogodile su više od 13.000 stanovnika,a poginulo je više od 100.\nGuverner Krasnodarske oblasti Aleksandaer Tkačev je izjavio da su to najveće poplave za 70 godina.\nDEŽER: REFORMA PRAVOSUĐA VAŽNA ZA EVROINTEGRACIJE\nBEOGRAD, 9. jula (Tanjug) Šef delegacije EU u Srbiji Vensan Dežer izjavio je danas da se Srbija kreće ka otvaranju pregovora o članstvu u EU i da je za ostvaranje tog cilja od velike važnosti reforma pravosuđa i izgradnja poverenja građana u taj sistem.\nDežer je novinarima, nakon predstavljanja USAIDovog priručnika za smanjenje broja starih predmeta, rekao da postoje indikacije da će buduća vlada nastaviti reformski proces.\nDo sada je, prema njegovim rečima, puno urađeno, ali ostaje još dosta toga na čemu treba raditi.\n"Pomeramo se ka otvaranju pregovora. Potrebno je da povratimo poverenje građana u pravosudne institucije", rekao je Dežer ukazujući da je projekat USAIDa upravo usmeren u tom pravcu.\nKako je dodao, reforma pravosuđa neće samo povratiti poverenje građana, već i investitora.\n"Moramo da radimo zajedno na tome i da proširimo ove prakse na sve sudove da bi građani mogli da budu zadovoljni i imaju poverenje u pravosuđe, a Srbija načini sledeći korak ka EU", poručio je Dežer.\nEK: U SRBIJI POLITIČKA NEIZVESNOST I SLAB PRILIV KAPITALA\nBRISEL, 9. jula 2012. (Beta) Evropska komisija je u ekonomskoj analizi ocenila da su politička neizvesnost, slab priliv stranih ulaganja i sve veći budžetski deficit u Srbiji, uticali na snižavanje vrednosti dinara, ali je istakla "znake poboljšanja u privredi".\nTakođe se kaže da je u prvom tromesečju je došlo do pada bruto domaćeg proizvoda (BDP) u Srbiji od 1,3 odsto, uz procenu da će ove godine doći do izvesnog poboljšanja privrednih aktivnosti, te bi BDP trebalo da ipak poraste za 0,3 odsto, a u 2013 da dostigne 1,9 procenata.\nIzvršno telo Evropske unije napominje i da jenjavanje ekonomske aktivnosti i ukazuje na "ponovnu slabost u nekim zemljama na Zapadnom Balkanu što može imati privremeno obeležje, budući da je to takođe odraz pogoršanih međunarodnih prilika i stanja u Evropskoj uniji, kao i bitnog upliva loših uslova prošle zime na proizvodnju i izvoz".\nDeficit tekućeg platnog bilansa je u Srbiji u prva četiri meseca osetno uvećan, dostigavši milijardu i 400 miliona evra, što je za 47 odsto više u odnosu na isto razdoblje prošle godine.\n"Polovina tog manjka se duguje porastu spoljnotrgovinskog deficita, budući da je izvoz smanjen za 3,2 odsto, dok je uvoz porastao za 3,6 odsto", navodi se.\nPrivatne doznake iz inostranstva su bile za 17 odsto manje, a direktne investicije su usahle, napominje se u izveštaju EK, uz opasku da je došlo do naglog povećanjaizvoza od 12,8 procenata u maju.\n"Kao rezultat slabog neto priliva kapitala i intervencija centralne banke da zaustavi srozavanje vrednosti dinara devizne rezerve su smanjene za milijardu i 600 miliona evra, mada su u maju i dalje bile relativno visoke i iznosile deset milijardi i 200 miliona evra, što je dovoljno za pokrivanje sedam meseci uvoza".\nBudžetski deficit je za prva četiri meseca porastao za 2,3 odsto BDP, a taj rast je u istom razdobolju prošle godine bio 1,4 odsto, pa je u prvom tromesečju dostigao 6,9 odsto BDP, s tim što bi do kraja godine trebalo da bude smanjen na 5,3 odsto, a u idućoj godini na 4,8 odsto BDP.\n"Međutim", upozorava Komisija u Briselu, "s obzirom na rastuće pritiske za veće izdatke i opštu ekonomsku neizvesnost, raste opasnost da se ne dostigne cilj za budžetski deficit u 2012oj, osim ako se ne donesu dodatne mere".\n"Vladin dug je nastavio da brzo raste u prva četiri meseca 2012, zbog porasta deficita i smanjenja vrednosti dinara, dostigavši blizu 50 odsto BDP krajem aprila, što je znatno iznad zakonskog plafona od 45 odsto BDP".\nTo, dodaje Komisija, "zahteva od vlade da podnese poseban program s ciljem da se taj dug srednjoročno vrati na 45 odsto BDP".\n"Inflacija u Srbiji stalno opada od maja prošle godine, uglavnom zbog povoljnih cena hrane, pa je u aprilu ove godine inflacija došla na 2,7 odsto, što je najniža stopa za poslednjih nekoliko godina, mada je u maju ponovo porasla na 3,9 odsto".\nPo sektorima je, dodaje se u analizi, nezaposlenost najviše pala u administrativnim i pomoćnim službama, sektoru nekretnina, poljoprivredi i najsitnijim firmama, "dok su državna uprava i druge službe zabeležile relativno vidan rast zaposlenosti".\nUprkos slabom tržištu rada, plate su porasle: maja je porast brutoplata iznosio nominalno 14,6 odsto, a realno 10,3 odsto u odnosu na isti mesec prošle godine, a u prvih pet meseci je godišnji rast realne vrednosti plata dostigao 6,5 odsto.\nIVANOVIĆ: VLASTI U PRIŠTINI NISU SPREMNE DA ZAŠTITE SRBE\nBEOGRAD, 7. jula 2012. (Beta) Državi sekretar Ministarstva za Kosovo i Metohiju Oliver Ivanović izjavio je danas, povodom ubistva bračnog para Jevtić na Kosovu, da to ubistvo ukazuje da vlasti u Prištini nisu spremne da zaštite Srbe i da je zato potrebno da nova srpska vlada insistira kod međunarodne zajednice da se to učini.\nIvanović je agenciji Beta rekao da mnoge uticajne zemlje koje su priznale Kosovo žele da prikažu situaciju boljom nego što jeste da bi mogle da povuku svoje snage sa Kosova, jer je njima, kako je naveo, dosta kosovskog problema. "Tehnička vlada može malo da uradi da pomogne Srbima u južnoj pokrajini", rekao je on i dodao da je stoga potrebno što pre formirati novu izvršnu vlast.\nIvanović je upozorio da napadi na Srbe povratnike utiču na to da ljudi odustaju od povratka svojim kućama, kao i da su povratnici najranjivija kategorija.\nPovratnik u selo Talinovci, gde je sinoć ubijen bračni par Jevtić, Branislav Milenković rekao je agenciji Beta da srpske porodice žele da odu iz sela. Rekao je da u selu Talinovac živi osam srpskih povratničkih porodica sa 17 članova i da su svi jako uznemireni sinoćnim pronalaženjem tela njihovih sugrađana.\n"Mi smo noćas zahtevali da nas policija iz bezbednosnih razloga prebaci u Strpce na Brezovici. Policajci su nam, međutim, odgovorili da je policija svuda u selu i da smo bezbedni. I dalje očekujemo da nas prebace u Štrpce, a i naše rodbine iz centralne Srbije stalno zovu i traže da nas odvedu iz Talinovca", rekao je on.\nŽBOGAR OSUDIO UBISTVO BRACNOG PARA JEVTIĆ\nPRIŠTINA, 8. jula (Tanjug) Specijalni predstavnik EU na Kosovu Samuel Žbogar izjavio je danas da je veoma važno da se brzo i efikasno istraži ubistvo bracnog para Jevtic kod Uroševca i da se uhapse odgovorni.\nŽbogar je rekao da je važno ovaj zlocin brzo i efikasno istražiti, razjasniti njegove okolnosti i motive i uhapsiti one koji su odgovorni za zlocin.\n"Verujem da ce kosovski tužioci i policija, uz podršku Euleksa uciniti sve da reše ovaj slucaj", dodao je Žboga koji je i šef Kancelarije EU na Kosovu.\nPovratnici Milovan i njegova supruga Ljiljana Jevtic ubijeni su sa po jednim hicem iz vatrenog oružja u petak vece u svojoj kuci u selu Talinovac kod Uroševca.


Srbija, 1. januar/siječanj 2007.\nKomitet pravnika za ljudska prava optužuje državu\nKomitet pravnika za ljudska prava optužio je državu da kažnjava tu nevladinu organizaciju odukom poreske policije da ima obavezu da plati porez od pet odsto na primljena sredstva iz inostranstva i 18 odsto na primljena sredstva iz zemlje.\nUhapšeni članovi "Kekine grupe"\nViše medija u Srbiji objavili su tekstove o tome da je jedna skupina kriminalaca, poznata pod nazivom "Kekina grupa" nameravala da izvrši atentat na ministra policije Dragana Jochića i nekadašnjeg ministra finansija Mladjana Dinkića. Pojedini mediji ubistvo ministra Jochića dovode u vezu sa njegovim navodno neispunjenim obećanjima glavnom optuženiku za ubistvo premijera Zorana Djindjića Milaradu Lukoviću Legiji.\nSajam demagogije i jeftinog populizma\nU Srbiji je u jeku predizborna kampanja uoči parlamentarnih izbora. Da li partije uspevaju da odgovore na suštinska pitanja i koliko su realne i uverljive njihove poruke?\nVlada Srbije je najnovijom odlukom da uvede dozvole za izvoz starog željeza dovela u pitanje nastavak redovne proizvodnje nikšićke Željezare, što bi moglo prouzokovati zaustavljanje proizvodnje na nekoliko dana i štetu od više stotina hiljada eura.\nU naselju Mihatovići vrijeme sporo prolazi, pa i ono što se mijenja jedva ko i primjećuje. Jedne porodice odlaze, druge dolaze - sa istim problemima praćenim neizvjesnošću života od danas do sutra.\nSPO traži otvaranje tajnih dosjea\nSrpski pokret obnove zatražio je hitno rasformiranje službe bezbednosti, otvaranje svih dosijea tajnih službi od 1945. godine, kao i isplatu nadoknade svim žrtvama komunističkog režima. Ministar odbrane Srbije Zoran Stanković nije, međutim, u toj brzini. Otvaranje tajnih dosijea, čin diskontinuiteta koji su ostvarile druge zemlje u tranziciji, moraće tako u Srbiji da sačeka donošenje još jednog zakona. Uprkos tome što je zakon koji uređuje ovu oblast usvojen pre četiri godine. Srpski pokret obnove zatražio je hitno rasformiranje službe bezbednosti, otvaranje svih dosijea tajnih službi od 1945. godine, kao i isplatu nadoknade svim žrtvama komunističkog režima.


Novi Sad domaćin prestižnog međunarodnog konjičkog takmičenja - AgroSmart\nNovi Sad domaćin prestižnog međunarodnog konjičkog takmičenja\nJubilarni, 10. Konjički kup Sajma sporta, biće održan od 3. do 6. oktobra na Manježu Novosadskog sajma.\nDo sada je imao karakter međunarodne konjičke revije, a od ove godine je, zahvaljujući dobroj dosadašnjom organizaciji, dobio novi kvalitet. Takmičenje je uvršteno na kalendar takmičenja Svetske konjičke federacije FEI. Na taj način se Novi Sad svrstao među gradove domaćine najprestižnijih svetskih konjičkih dešavanja. Poslednje preponsko takmičenje koje je bilo na listi FEI turnira je održano davnih osamdesetih godina prošlog veka.\nOrganizator je Savez za konjički sport Srbije OFD, a suorganizatori Novosadski sajam i Konjički centar Novosadski sajam. Očekuje se učešće stotinak takmčarskih tandema iz 8 zemalja regiona, a propozicije garantuju učešće svih uzrasnih kategorija, zaključno sa seniorskom top-klasom.


Српска деца страно робље, привреда „шрафцигер индустрија“ | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Srpska deca strano roblje, privreda „šrafciger industrija“\nSrpska deca strano roblje, privreda „šrafciger industrija“\nIzvor: vesti-online.com, 24.01.2017. – Lider Udruženih sindikata Srbije Sloga Željko Veselinović, uz napomenu da premijer poziva investitore da ulažu u Srbiju koja ih i dalje skupo dotira, ističe da se srpska privreda svela na „šrafciger industriju“ s kojom nema napretka zemlje.\n– Naši ljudi samo sklapaju delove, spajaju žute i plave žice, ili zašivaju komade odeće. To su poslovi za koje škola nije potrebna, već trodnevna obuka posle koje rade krvavo za minimalac. S druge strane, silan novac ide na školovanje lekara, a da oni ne znaju šta će sa diplomom jer je aktuelna vlast uvela zabranu zapošljavanja – kaže za „Vesti“ Veselinović, napominjući da se u administrativce guraju oni sa partijskom knjižicom.\nZato, prema njegovim rečima, odlaze ne samo inženjeri tehničkih nauka, već i „beli mantili“, pa stanovništvo uskoro neće imati ko da leči.\n– Pored lekara, masovno zemlju napušta na desetine hiljada medicinskog osoblja. Odlaze puno i vozači najviše u Sloveniju, Italiju, ali i u SAD. Ko god može beži jer ako i nađe posao u Srbiji, uglavnom radi za koricu hleba. Pri tom mu šefuje najneškolovaniji i najbahatiji, onaj ko je odličan za vlasnike firme jer ganja radnike da rade kao robovi, i da kao što je poznato nose pelene da ne bi tokom radnog vremena odlazili ni u toalet – kaže Veselinović i ističe da ni školstvo nije prilagođeno potrebama zemlje, pa mladima šta god upisali ne gine dugogodišnje čekanje posla na birou rada.\nKAMIIONDŽIJA U ŠESTOJ DECENIJI\n– Zemlju najviše napuštaju mladi, ali znam i drugačije primere. Fakultetski obrazovan čovek je u 52. godini otišao iz Srbije u SAD da vozi kamione kako bi mu porodica preživela. Oni koji ostanu rade šta stignu, pa žena diplomirani sociolog šije cipele u pogonu strane kompanije, a ortoped radi u fabrici kablova jer ne mogu da nađu posao u struci. Pri tom nam se svakodnevno priča da je u državi sve bolje, a ljudi se žale da žive sve gore – kaže Željko Veselinović.\nOpširnije na :vesti-online.com /Srpska deca strano roblje – link/\nNAZAD: Šikanirani smo moralno i materijalno\nNAPRED: Veselinović: Srbiju treba vratiti u vreme kada su radnici bili gospoda


LONDON – Čelni ljudi britanskih avio-kompanija uputili su apel premijeru Borisu Džonsonu da u narednim nedjeljama ukine međunarodne putne restrikcije koje je uvela Vlada.\nBritanska vlada je proglasila restrikcije na međunarodna putovanja do 17. maja, a nakon tog datuma uvođenje restrikcija na osnovu provjere rizika koje bi imale crveni, žuti i zeleni status, prenosi britanski dnevnik Gardijan.\n“Shvatamo da se restrikcije na međunarodni avio-saobraćaj ne mogu ukidati prije 17. maja. Ipak, smatramo da nema ekonomskog oporavka bez avio-saobraćaja i uvjereni smo da raspolažemo razumnim bezbjednosnim instrumentima čija primjena može da omogući da obnovimo međunarodne letove u maju. To bi podržalo obnavljanje trgovine i poslovanja, olakšalo porodične susrete i omogućilo Britancima da uživaju u zasluženom odmoru“, navodi se u zajedničkom pismu čelnih ljudi britanskih avio-kompanija upućenom premijeru Borisu Džonsonu.\nOčekuje se da će britanski premijer sutra upoznati javnost da smjernicama svoje vlade u pogledu ublažavanja restriktivnih mjera na međunarodna putovanja. Tanjug\nTagovi: avio kompanijevelika britanija


Preporuke POSP-a: Potreban napredak u oblasti vladavine prave i slobode medija - European Western Balkans\nAutor EWB 28. 03. 2019. 28. 03. 2019.\nBRISEL – Deseti sastanak Parlamentarnog odbora za stabilizaciju i pridruživanje Evropska unija-Srbija (POSP) održan je juče u Strazburu.\nSastanak su otvorili kopredsedavajući POSP-a, predsednik delegacije Evropskog parlamenta Eduard Kukan i predsednik delegacije Narodne skupštine Republike Skupštine Vladimir Orlić.\nEduard Kukan je pohvalio progres na polju ekonomije i istakao da Evropski parlament u potpunosti podržava evropski put Srbije. Da bi Srbija u tome uspela potrebno je sprovesti jače reforme posebno u oblasti vladavine prava i slobode medija. Kukan je dodao da se napadi i nasilje protiv novinara ne smeju događati u državi koja teži pristupanju EU. Srbiji je potreban pluralistički medijski prostor, adekvatno finansiranje ali i puna zaštita novinara, uključujući i lokalne medije.\nKukan je napomenuo je da Beograd i Priština moraju postići dogovor kojim će se rešiti svi problemi pre ulaska u EU, dodajući da na tome obe strane moraju raditi. Prvi korak u tome jeste da vlasti u Prištini povuku 100% nametnute takse na robu iz Srbije.\nSrbija i Kosovo treba da ostanu multietnička društva. Da bi ugovor bio prihvatljiv, obe strane ga moraju prihvatiti. On mora biti u skladu sa međunarodnim pravom. Da bi se taj ugovor postigao potrebna je politička volja.\n“Mirne i jake demonstracije građana jesu deo demokratskkih društava”, rekao je Kukan. Sa druge strane, kako je istakao neslaganje sa uredničkom politikom javnog servisa ne bi trebalo da se iskazuje nasiljem i ponižavanjem novinara koji su u javnom servisu zaposleni. Veoma je važno da Srbija čuje zahteve svojih građana.\nKukan je takođe rekao da je Evropski parlament upoznat sa poteškoćama sa kojima se suočava srpski parlament koje su rezultirale bojkotom parlamentarng rada od strane opozicije.\nKako je istakao parlament treba da bude mesto debate, mesto gde će vladajuće i opozicione snage naći zajedničko rešenje za potrebe i zahteve građana. Pozdravio je zajedničku deklaraciju i preporuke koje su usvojili evropski i srpski parlament. Napomenuo je posvećenost Evropskog parlamneta za daljim učvršivanjem odnosa između ova dva parlamenta.\nJedanaesti sastanak Parlamentarnog odbora za stabilizaciju i pridruživanje Evropska unija-Srbija (POSP) zakazan je za 30. i 31. oktobar u Beogradu.\nEduard KukanEvropski parlamentParlamentarni odbor za stabilizaciju i pridruživanjePOSPSrbijaVladimir Orlić